cyanic-selkie/wikianc huggingface dataset:
റിഡോക്സ് പ്രവർത്തനം
ശബ്ദോൽപ്പത്തി
ലോഹങ്ങൾ എക്സ്ട്രാക്റ്റ് ചെയ്യുന്ന സമയത്ത് ലോഹ അയിരിനെ ചൂടാക്കുമ്പോൾ സംഭവിക്കുന്ന ഭാരത്തിലുള്ള കുറവ്, ആണ് reduction എന്നതുകൊണ്ട് അർഥമാക്കുന്നത്. മറ്റു രീതിയിൽ പറഞ്ഞാൽ, ലോഹ അയിര് നിരോക്സീകരിച്ച് ലോഹമാകുന്നു. ഇങ്ങനെ ഭാരം നഷ്ടപ്പെടുന്നതിനു കാരണം വാതകരൂപത്തിൽ ഓക്സിജൻ നഷ്ടപ്പെടുന്നതാണ് കാരണമെന്ന് ആന്റ്വാൻ ലാവോസിയെ (1743–1794) തെളിയിച്ചു. ഈ പ്രക്രിയയിൽ ലോഹ ആണുവിന് ഇലക്ട്രോണുകൾ ലഭിക്കുമെന്ന് പിന്നീട് ശാസ്ത്രജ്ഞന്മാർ മനസ്സിലാക്കി. ഇലക്ട്രോണുകൾ ലഭിക്കുന്ന എല്ലാ പ്രക്രിയകളേയും പൊതുവായി, reduction എന്നു വിളിച്ചു. ലഭിക്കുന്ന എന്ന അർഥത്തിനു വിപരീതമാണീ വാക്കെങ്കിലും ഓക്സിജൻ നഷ്ട്ടപ്പെടുന്ന പ്രക്രിയ എന്ന ചരിത്രപരമായി ഈ അർഥത്തിൽ തന്നെ ഈ പ്രക്രിയയെ വിളിച്ചുവരുന്നു.
reduction എന്നതിനുപകരം "hydrogenation" എന്ന് ഈ പ്രക്രിയയെ വിളിക്കാം. പ്രത്യേകിച്ചും കാർബണിക രസതന്ത്രത്തിലും ജൈവരസതന്ത്രത്തിലും ഹൈഡ്രജൻ വളരെയധികം രാസപ്രവർത്തനങ്ങളിലെ reducing agent ആയതിനാൽ ആണിത്. 1928ൽ ആണ് റിഡോക്സ് ആദ്യമായി ഉപയോഗിക്കാൻ തുടങ്ങിയത്.
അവലംബം
Sources
വർഗ്ഗം:രാസപ്രക്രിയകൾ
കെ. രാജഗോപാൽ (സംവിധായകൻ)
ചലച്ചിത്രമേഖലയിൽ എത്തുന്നതിന് മുമ്പ് ഹോട്ടൽ വ്യവസായത്തിൽ ജോലി ചെയ്യുകയും മാനസിക വെല്ലുവിളി നേരിടുന്നവരെ പഠിപ്പിക്കുകയും ചെയ്തിരുന്നു രാജഗോപാൽ. ചലച്ചിത്രനിർമ്മാണത്തിനുപുറമെ, സ്റ്റേജിൽ പ്രവർത്തിക്കുകയും ശ്രദ്ധേയരായ നിരവധി നാടക സംവിധായകരുമായി മെഡിയ, മദർ കറേജ്, ബ്യൂട്ടി വേൾഡ് തുടങ്ങിയ പ്രോജക്ടുകളിൽ സഹകരിക്കുകയും ചെയ്തിട്ടുണ്ട്. 11 വർഷത്തെ ഇടവേളയ്ക്ക് ശേഷം ബ്രസൽസിലെ കുൻസ്റ്റെൻ ഫെസ്റ്റിവൽ ഡെസാർട്ട്സിലും 2008 ലെ സിംഗപ്പൂർ ആർട്സ് ഫെസ്റ്റിവലിലും കിംഗ് ലിയർ പ്രോജക്റ്റിൽ കിംഗ് ലിയർ ആയി അദ്ദേഹം പ്രകടനം നടത്തി. 2009 ൽ എസ്‌പ്ലാനേഡ് പ്രസന്റ്‌സ് സീരീസിനായി ഫിലിം ഫോസ്റ്റിൽ ഫോസ്റ്റ് കളിച്ചു. സിംഗപ്പൂരിലെ ന്യൂനപക്ഷ മൽസരത്തിന്റെ ഫലമായി നായക വേഷങ്ങൾ നേടാൻ കഴിയാത്ത നാടകലോകത്തെ ഒരു 'നിരാശനായ നടൻ' എന്നതിന്റെ നേരിട്ടുള്ള ഫലമാണ് ചലച്ചിത്രനിർമ്മാണത്തിലേക്കുള്ള അദ്ദേഹത്തിന്റെ പ്രവേശനം.
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1965-ൽ ജനിച്ചവർ
എൻ.എസ്.എസ്. ഹയർസെക്കണ്ടറി സ്കൂൾ, പ്രാക്കുളം
കേരളത്തിൽ, കൊല്ലം വിദ്യാഭ്യാസ ജില്ലയിലെ കൊല്ലം ഉപജില്ലയിൽ പ്രാക്കുളത്ത് സ്ഥിതി ചെയ്യുന്ന ഒരു വിദ്യാലയമാണ് എൻ.എസ്.എസ്.എച്ച്.എസ്.എസ്.പ്രാക്കുളം.
ചരിത്രം
എൻ.എസ്.എസ്. നേതാവായിരുന്ന പ്രാക്കുളം പരമേശ്വരൻപിള്ളയാണ് 1918-1919 ൽ ഈ സ്കൂൾ സ്ഥാപിച്ചത്. പ്രീപ്രെമറി ക്ലാസുകളാണ് ആദ്യം ആരംഭിച്ചത്. 1921-22 വർഷത്തിൽ മിഡിൽ സ്കൂൾ ക്ലാസുകൾ ആരംഭിച്ചു. 1926 -ൽ ഹൈസ്കൂൾ ക്ലാസുകൾ ആരംഭിച്ചു. നായർ സർറ്വീസ് സൊസൈറ്റി ആരംഭിച്ച രണ്ടാമത്തെ ഹൈസ്കൂളാണിത്.
അവലംബം
വർഗ്ഗം:കൊല്ലം വിദ്യാഭ്യാസ ജില്ലയിലെ വിദ്യാലയങ്ങൾ
ശ്ലോകവാർത്തികം
പൂർവ്വമീമാംസാസൂത്രങ്ങൾക്ക് ശബരസ്വാമി രചിച്ച ഭാഷ്യങ്ങൾക്ക് കുമാരിലഭട്ടന്റെ വ്യാഖ്യാനമാണ് ശ്ലോകവാർത്തികം.ഇതിനു മീമാംസാശ്ലോകവാർത്തികം എന്നും പേരുണ്ട്.ശബരഭാഷ്യത്തിലെ ഒന്നാം പദമായ തർക്കപദത്തിനുള്ള ഭാഷ്യമാണിത്.കാരികാരൂപത്തിലാണ് ഇതു രചിയ്ക്കപ്പെട്ടിരിയ്ക്കുന്നത്.
അവലംബം
വർഗ്ഗം:തത്ത്വശാസ്ത്രം
അർജ‍ുൻ എരിഗെയ്സി
ഇന്ത്യക്കാരനായ ഒരു ചെസ്സ് ഗ്രാൻഡ്മാസ്റ്ററാണ് അർജുൻ എറിഗൈസി (ജനനം 3 സെപ്റ്റംബർ 2003). നിലവിലെ ഇന്ത്യൻ ദേശീയ ചെസ്സ് ചാമ്പ്യനാണ് അർജുൻ. 14 വയസ്സും 11 മാസവും 13 ദിവസവും പ്രായമുള്ളപ്പോൾ അദ്ദേഹം ഗ്രാൻഡ്മാസ്റ്റർ പദവി നേടി, ഗ്രാൻഡ്മാസ്റ്റർ പദവി നേടുന്ന ഏറ്റവും പ്രായം കുറഞ്ഞ 32-ാമത്തെ വ്യക്തിയായി. ഇന്ത്യയിൽ നിന്നുള്ള 54-ാമത്തെ ഗ്രാൻഡ്മാസ്റ്ററാണ് അദ്ദേഹം.
2015–2018
2015ൽ കൊറിയയിൽ നടന്ന ഏഷ്യൻ യൂത്ത് ചാമ്പ്യൻഷിപ്പിൽ അർജുൻ വെള്ളി മെഡൽ നേടിയിരുന്നു. 2018ൽ തെലങ്കാന സംസ്ഥാനത്ത് നിന്നുള്ള ആദ്യ ഗ്രാൻഡ്മാസ്റ്ററായി.
2021
2021 അർജുൻ എറിഗെയ്‌സിക്ക് നല്ലൊരു വർഷമായിരുന്നു, കാരണം 2021 ലെ ചാമ്പ്യൻസ് ചെസ്സ് ടൂറിന്റെ ഗോൾഡ്മണി ഏഷ്യൻ റാപ്പിഡിലേക്ക് യോഗ്യത നേടുന്ന ആദ്യ ഇന്ത്യക്കാരനായി അദ്ദേഹം മാറി. അലിരേസ ഫിറോസ്ജ, ഡാനിൽ ദുബോവ്, പീറ്റർ സ്വിഡ്‌ലർ, വിദിത് ഗുജറാത്തി, ലെവോ അലോസിങ്ങ് എന്നിവർക്ക് മുന്നിൽ എത്തിയ അദ്ദേഹം അരോണിയനോട് മാത്രമാണ് തോറ്റത്.
2021 ഒക്ടോബറിൽ ബൾഗേറിയയിൽ നടന്ന ജൂനിയർ U21 റൗണ്ട് ടേബിൾ ഓപ്പൺ ചെസ് ചാമ്പ്യൻഷിപ്പിൽ (ക്ലാസിക്കൽ) അർജുൻ രണ്ടാം സ്ഥാനത്തെത്തി. അലക്‌സി സരണയ്‌ക്കൊപ്പം 7/9 സ്‌കോർ ചെയ്തു.
2022
2022 ജനുവരിയിൽ, അർജുൻ ടാറ്റ സ്റ്റീൽ ചെസ് 2022 ചലഞ്ചേഴ്‌സ് നേടി, അടുത്ത ടാറ്റ സ്റ്റീൽ ചെസ് ടൂർണമെന്റിൽ മാസ്റ്റേഴ്‌സ് വിഭാഗത്തിൽ കളിക്കാൻ യോഗ്യത നേടി. അദ്ദേഹത്തിന്റെ അവസാന സ്കോർ 10.5/13 ആയിരുന്നു, ടൂർണമെന്റിലെ ടിപിആർ 2800+ ആയിരുന്നു, ഇത് അദ്ദേഹത്തിന്റെ FIDE റേറ്റിംഗ് 2659.5 ആയി ഉയർത്തി, അതുവഴി ക്ലാസിക്കൽ ഫോർമാറ്റിൽ ആദ്യ 100-ൽ ഇടം നേടി.
2022 മാർച്ചിൽ, 8.5/11 എന്ന സ്‌കോറോടെ 58-ാമത് MPL നാഷണൽ ചാമ്പ്യൻഷിപ്പ് ഓഫ് ഇന്ത്യ 2022 വിജയിച്ചുകൊണ്ട് അദ്ദേഹം ഇന്ത്യൻ നാഷണൽ ചാമ്പ്യനായി. കൂടാതെ, മാർച്ചിൽ 8.5/10 എന്ന സ്‌കോറിന് ശേഷം ടൈ ബ്രേക്കിൽ ഗുകേശ് ഡി, ഹർഷ ഭരതകോടി എന്നിവരെ പുറത്താക്കി അർജുൻ 19-ാം ഡൽഹി ഓപ്പണിൽ വിജയിച്ചു.
2022 ഏപ്രിലിൽ, ചെസ്സ്24 സംഘടിപ്പിച്ച എംപിഎൽ ഇന്ത്യൻ ചെസ് ടൂറിന്റെ ആദ്യ പാദത്തിൽ പങ്കെടുത്ത് 30/45 (+8 =6 -1) എന്ന സ്‌കോറോടെ ഒരു റൗണ്ട് ബാക്കിനിൽക്കെ വിജയം കരസ്ഥമാക്കി.
2022 ഓഗസ്റ്റിൽ, 28-ാമത് അബുദാബി ഇന്റർനാഷണൽ ചെസ് ഫെസ്റ്റിവലിൽ 7.5/9 നും 2893 പ്രകടന റേറ്റിംഗും നേടി അർജുൻ.
2022 ഡിസംബറിൽ, ടാറ്റ സ്റ്റീൽ ചെസ് ഇന്ത്യ 2022 ബ്ലിറ്റ്‌സ് 12.5/18 എന്ന സ്‌കോറിന് അർജുൻ നേടി, ഇത് ഇന്നുവരെയുള്ള ടാറ്റ സ്റ്റീൽ ഇവന്റുകളിലെ മൂന്നാമത്തെ വിജയമായിരുന്നു.
പുറത്തേക്കുള്ള കണ്ണികൾ
വർഗ്ഗം:ചെസ്സ് ഗ്രാൻഡ്മാസ്റ്റർമാർ വർഗ്ഗം:ഇന്ത്യയിലെ ചെസ്സ് കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:2003-ൽ ജനിച്ചവർ
തൃശ്ശൂർ അന്താരാഷ്ട്ര ചലച്ചിത്രോത്സവം
തൃശ്ശൂരിൽ നടക്കുന്ന ഒരു വാർഷിക ചലച്ചിത്രമേളയാണ് തൃശ്ശൂർ അന്താരാഷ്ട്ര ചലച്ചിത്രോത്സവം (IFFT). തൃശ്ശൂർ കോർപ്പറേഷൻ, തൃശ്ശൂർ ജില്ലാ പഞ്ചായത്ത്, കേരള സ്റ്റേറ്റ് ഫിലിം ഡെവലപ്മെന്റ് കോർപ്പറേഷൻ, ഫെഡറേഷൻ ഓഫ് ഫിലിം സൊസൈറ്റീസ് ഓഫ് ഇന്ത്യ എന്നിവയുടെ സംയുക്ത സംരംഭമായി 2004 ഓഗസ്റ്റിൽ ഇത് ആരംഭിച്ചു.
2019
മേഘാലയ സിനിമയായ ‘മ അമ’ ക്ക് തൃശ്ശൂർ അന്താരാഷ്ട്ര ചലച്ചിത്രോത്സവത്തിലെ കാട്ടൂക്കാരൻ വാറുണ്ണി ജോസഫ് ചലച്ചിത്ര പുരസ്കാരം ലഭിച്ചു. ഡൊമനിക് മെഗം സംഗ്മ ആണ് ചിത്രത്തിന്റെ സംവിധായകൻ. ഒരു ലക്ഷം രൂപയും ശില്പവും പ്രശസ്തിപത്രവും അടങ്ങുന്ന താണ് പുരസ്കാരം. സംവിധായകനായ ഗിരീഷ് കാസറവള്ളിയായിരുന്നു ജൂറി ചെയർമാൻ.
അവലംബം
വർഗ്ഗം:കേരളത്തിലെ ചലച്ചിത്രമേളകൾ വർഗ്ഗം:കേരളത്തിലെ അന്തർദേശീയ ചലച്ചിത്രോത്സവം വർഗ്ഗം:തൃശ്ശൂർ
കൃഷ്ണ ബാലാജി സൈനിസ്
ഒരു ഇന്ത്യൻ രോഗപ്രതിരോധശാസ്ത്രജ്ഞനാണ് കൃഷ്ണ ബാലാജി സൈനിസ് (ജനനം: ഒക്ടോബർ 2, 1949). ഹോമി ഭാഭ നാഷണൽ ഇൻസ്റ്റിറ്റ്യൂട്ടിലെ ലൈഫ് സയൻസസിന്റെ മുൻ സീനിയർ പ്രൊഫസറും ഇന്ത്യയിലെ നാഷണൽ അക്കാദമി ഓഫ് സയൻസസിലെ തിരഞ്ഞെടുക്കപ്പെട്ട ഫെലോയുമാണ്. 1999 മുതൽ ഐക്യരാഷ്ട്ര ശാസ്ത്ര സമിതിയിൽ ഇന്ത്യൻ പ്രതിനിധിയായി അദ്ദേഹം പ്രവർത്തിച്ചിട്ടുണ്ട്. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 1994-ൽ വൈദ്യശാസ്ത്രത്തിന് നൽകിയ സംഭാവനകൾക്ക് ശാസ്ത്ര-സാങ്കേതികത്തിനുള്ള ശാന്തി സ്വരൂപ് ഭട്നഗർ സമ്മാനം നൽകി.
ജീവചരിത്രം
ലഘുചിത്രം| പൂനെ സർവകലാശാല 1949 ഒക്ടോബർ 2 ന് ജനിച്ച കെ ബി സൈനിസ് സാവിത്രിബായ് ഫൂലെ പൂനെ സർവകലാശാലയിൽ നിന്ന് ബയോകെമിസ്ട്രിയിൽ ബിരുദാനന്തര ബിരുദം നേടി. ഭാഭാ ആറ്റോമിക് റിസർച്ച് സെന്ററിൽ (ബാർക്) ബയോളജി, റേഡിയോബയോളജി എന്നിവയിൽ ഒരു വർഷത്തെ കോഴ്‌സ് ചെയ്തു. 1972 ൽ കോഴ്‌സ് പൂർത്തിയാക്കിയ ശേഷം പൂനെ യൂണിവേഴ്‌സിറ്റിയിൽ ഡോക്ടറൽ പഠനം തുടരുന്നതിനിടെ ബാർക്കിൽ സയന്റിഫിക് ഓഫീസറായി ചേർന്നു. 1980 ൽ ബയോഫിസിക്‌സിൽ പിഎച്ച്ഡി നേടി. ഇതിനിടയിൽ അവധിയെടുത്ത അദ്ദേഹം ന്യൂ ഇംഗ്ലണ്ട് മെഡിക്കൽ സെന്റർ ഓഫ് ടഫ്റ്റ്സ് യൂണിവേഴ്സിറ്റി സ്കൂൾ ഓഫ് മെഡിസിനിൽ പോസ്റ്റ്-ഡോക്ടറൽ പഠനം നടത്തി. ഐ‌എ‌ഇ‌എ ഫെലോഷിപ്പിന്റെ സഹായത്തോടെ ലണ്ടനിലെ യൂണിവേഴ്സിറ്റി കോളേജിൽ ഐസി‌ആർ‌എഫ് ട്യൂമർ ഇമ്മ്യൂണോളജി യൂണിറ്റിൽ പഠനം പൂർത്തിയാക്കി.
ബാർക്കിലേക്ക് മടങ്ങിയ അദ്ദേഹം ഇമ്മ്യൂണോളജി വിഭാഗം, സെൽ ബയോളജി വിഭാഗം തലവൻ, ബയോസയൻസ് ഗ്രൂപ്പിന്റെ അസോസിയേറ്റ് ഡയറക്ടറായി സേവനമനുഷ്ഠിച്ചു. ആറ് ഡിവിഷനുകളുടെ ഉത്തരവാദിത്തത്തോടെ 2006 ൽ ബയോ മെഡിക്കൽ ഗ്രൂപ്പിന്റെ ഡയറക്ടറായി. ബാർക്കിലെ സേവനത്തിനിടയിൽ ഹോമി ഭാഭ നാഷണൽ ഇൻസ്റ്റിറ്റ്യൂട്ടിലെ ലൈഫ് സയൻസസ് വിഭാഗത്തിൽ ഫാക്കൽറ്റിയായി ജോലി ചെയ്തിട്ടുണ്ട്. അവിടെ സീനിയർ പ്രൊഫസറാണ്.
ജയശ്രീ കൃഷ്ണ സൈനിസ് എന്ന ബയോകെമിസ്റ്റുമായി സൈനിസ് വിവാഹിതനാണ്, കുടുംബം നവി മുംബൈയിലാണ് താമസിക്കുന്നത്.
ഗവേഷണം
മൈക്കോബാക്ടീരിയൽ ആന്റിജനുകൾ, സ്വയം രോഗപ്രതിരോധ രോഗമായ ല്യൂപ്പസ് നെഫ്രൈറ്റിസ് എന്നിവയിലെ ഡിഎൻഎയ്ക്കുള്ള രോഗപ്രതിരോധ പ്രതികരണത്തെ ടി സെല്ലുകളും അവയുടെ റിസപ്റ്ററുകളും എങ്ങനെ സ്വാധീനിക്കുന്നുവെന്ന് സൈനിസിന്റെ ഇമ്യൂണോബയോളജിയിലെ പഠനങ്ങൾ ഉൾക്കൊള്ളുന്നു. സസ്യങ്ങളെ അടിസ്ഥാനമാക്കിയുള്ള ഇമ്യൂണോമോഡുലേറ്ററുകളെക്കുറിച്ചുള്ള ഗവേഷണങ്ങളിൽ ഏർപ്പെട്ട ബാർക്കിലെ ഒരു കൂട്ടം ശാസ്ത്രജ്ഞരുടെ തലവനായിരുന്നു അദ്ദേഹം. അദ്ദേഹത്തിന്റെ പഠനങ്ങൾ പാഠങ്ങളിലും ലേഖനങ്ങളിലും രേഖപ്പെടുത്തിയിട്ടുണ്ട്. [കുറിപ്പ് 1]    മറ്റുള്ളവർ പ്രസിദ്ധീകരിച്ച പുസ്തകങ്ങളിലും അദ്ദേഹം അധ്യായങ്ങൾ എഴുതിയിട്ടുണ്ട്.
അഫിലിയേഷനുകളും അംഗത്വങ്ങളും
രണ്ട് അന്താരാഷ്ട്ര ഏജൻസികളുമായി സൈനിസ് ബന്ധപ്പെട്ടിരിക്കുന്നു. 2012 ൽ ഇന്റർനാഷണൽ ആറ്റോമിക് എനർജി ഏജൻസിയുടെ (ഐ‌എ‌ഇ‌എ) സ്റ്റാൻഡിംഗ് അഡ്വൈസറി ഗ്രൂപ്പ് ഓൺ ന്യൂക്ലിയർ ആപ്ലിക്കേഷൻസ് (സാഗ്ന) പ്രസിഡന്റായും 1999 മുതൽ ഐക്യരാഷ്ട്ര ശാസ്ത്ര സമിതിയിലെ ഇന്ത്യൻ പ്രതിനിധിയായി ആറ്റോമിക് റേഡിയേഷന്റെ ഫലങ്ങളെക്കുറിച്ചും അദ്ദേഹം സേവനമനുഷ്ഠിച്ചു.
ടാറ്റ മെമ്മോറിയൽ സെന്ററിന്റെ മുംബൈ ഇമ്മ്യൂണോളജി ഗ്രൂപ്പ് ഓഫ് അഡ്വാൻസ്ഡ് സെന്റെർ ഫോ ട്രീറ്റ്മെന്റ്, റിസർച്ച് ആന്റ് എജ്യൂക്കേഷൻ ഇൻ കാൻസർ-ന്റെ (ACTREC) പ്രസിഡന്റാണ് സൈനിസ്. ഇതുകൂടാതെ മഹാരാഷ്ട്ര അക്കാദമി ഓഫ് സയൻസസിന്റെ മുൻ വൈസ് പ്രസിഡണ്ടുമാണ് അദ്ദേഹം. സൊസൈറ്റി ഫോർ ഫ്രീ റാഡിക്കൽ റിസർച്ച് ഇന്ത്യ (എസ്എഫ്ആർആർ-ഇന്ത്യ) യുടെ ഓണററി ഉപദേശകനാണ്. 2013 ഫെബ്രുവരിയിൽ ബാർക്കുമായി സഹകരിച്ച് ആറ്റോമിക് എനർജി വകുപ്പ് സംഘടിപ്പിച്ച ഭക്ഷ്യ, കപ്പൽ ഇൻസ്പെക്ടർമാർക്കും ഗുണനിലവാര നിയന്ത്രണ ഉദ്യോഗസ്ഥർക്കും വേണ്ടിയുള്ള റേഡിയേഷൻ പ്രോസസ്സിംഗ് സംബന്ധിച്ച ദേശീയ പരിശീലന പദ്ധതിയുടെ ഉപദേശക സമിതി അംഗവും കൂടാതെ ഇന്ത്യൻ ഇമ്മ്യൂണോളജി സൊസൈറ്റി അംഗവുമാണ്.
മെഡിക്കൽ ഓഫീസർമാർക്കുള്ള റേഡിയേഷൻ എമർജൻസി തയ്യാറെടുപ്പിനെക്കുറിച്ചുള്ള XVII പരിശീലന ശില്പശാല, ഇന്ത്യൻ വനിതാ ശാസ്ത്രജ്ഞരുടെ അസോസിയേഷന്റെ റിഫ്രഷർ കോഴ്‌സ് 2013, ബാർക്കിന്റെ ഗ്രാമീണ വിന്യാസത്തിനായുള്ള AKRUTI ടെക്നോളജി പാക്കേജ് എന്നിവയുമായി ബന്ധപ്പെട്ട വിദ്യാഭ്യാസ പരിപാടികളുമായി അദ്ദേഹം മുമ്പ് ബന്ധപ്പെട്ടിരുന്നു. അദ്ദേഹം നിരവധി ക്ഷണിക്കപ്പെട്ട പ്രസംഗങ്ങളോ മുഖ്യ പ്രഭാഷണങ്ങളോ നടത്തിയിട്ടുണ്ട് ഹിന്ദാവി ജേണലുകളുടെ നിരൂപകനുമാണ്.
അവാർഡുകളും ബഹുമതികളും
സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ നൽകുന്ന ബഹുമതിയായ ഇന്ത്യയിലെ പരമോന്നത ശാസ്ത്ര പുരസ്കാരമായ ശാന്തി സ്വരൂപ് ഭട്നാഗർ പുരസ്കാരം 1994 ൽ സൈനിസിനു ലഭിച്ചു. നാഷണൽ അക്കാദമി ഓഫ് സയൻസസ്, 2002 ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു. മഹാരാഷ്ട്ര അക്കാദമി ഓഫ് സയൻസസിന്റെ തിരഞ്ഞെടുക്കപ്പെട്ട ഫെലോ കൂടിയാണ് അദ്ദേഹം.
അധികവായനയ്ക്ക്
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മഹാരാഷ്ട്രയിൽ നിന്നുള്ള ശാസ്ത്രജ്ഞർ വർഗ്ഗം:1949-ൽ ജനിച്ചവർ
കർണ്ണ പർവ
ഉദയ് ഭേംബ്രേ രചിച്ച കൊങ്കണി നാടകമാണ്കർണ്ണ പർവ(നാടകം). 2015 ലെ കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:നാടകകൃതികൾ
ബ്രഹ്മകുമാരീസ് ഈശ്വരീയ വിശ്വവിദ്യാലയം
ബ്രഹ്മാകുമാരീസ് അതിൻറെ ആരംഭ കാലം മുതൽ തന്നെ ആത്മ പരിവർത്തനത്തിൻറെ പരിശീലനത്തിലാണ് ഊന്നൽ കൊടുത്തിരുന്നത്. ഇന്നും ആ ഉദ്ദേശലക്ഷ്യത്തെ കൈവിടാതെ നിലനിർത്തി പോരുന്നു. ഓം മണ്ഡലി എന്ന നാമത്തിലാണ് വിദ്യാലയം ആരംഭംകുറിച്ചത്. അന്നത്തെ കൊളോണിയൻ ഇന്ത്യയുടെ ഭാഗമായിരുന്ന, ഇന്ന പാകിസ്താനിലുള്ള സിന്ധ്പ്രവിശ്യയിലാണ് പ്രസ്ഥാനം ആരംഭിച്ചത്
1936ൽ അക്കാലത്തെ വലിയ സമ്പന്നനും കുലീനനും സമൂഹത്തിൽ ആദരണീയനുമായിരുന്ന ദാദാ ലേഖരാജ് എന്ന വജ്രവ്യാപാരിയായിരുന്ന ഗൃഹസ്ഥന് ലഭിച്ച ഈശ്വര ദർശനങ്ങളുടെ പ്രചോദനത്തിലൂടെയാണ് വിദ്യാലയം ആരംഭിച്ചത്. ഈ ദർശനങ്ങൾ അദ്ദേഹത്തിൻറെയും അദ്ദേഹത്തിൻറെ സമീപ സമ്പർക്കത്തിൽ വരുന്നവരുടെയും ജീവിതത്തെ പരിപൂർണ്ണമായി മാറ്റിമറച്ചു. 1950ൽ ഭാരതത്തിൻറെ പുരാതന പൈതൃകം നിലനിൽക്കുന്ന രാജസ്ഥാനിലെ ആബുപർവതത്തിലേക്ക് ഓം മണ്ഢലി പുനർസ്ഥാപിക്കപ്പെട്ടു. മധുബൻ എന്ന നാമത്തിൽ ആസ്ഥാനമന്ദിരവും പ്രജാപിതാ ബ്രഹ്മാകുമാരീസ് ഈശ്വരീയ വിശ്വവിദ്യാലയം എന്ന നാമത്തിൽ സത്സംഗത്തിൻറെ പ്രവർത്തനങ്ങളും തുടർന്നു. 1952 ഡൽഹി, ബോബെ, എന്നിവിടങ്ങളിൽ സേവാകേന്ദ്രങ്ങൾ ആരംഭിച്ച് പ്രവർത്തനങ്ങൾ വ്യാപിപിച്ചു.1971ൽ U.K.യിലും ഹോങ്കോങ്ങിലും സ്ഥിരമായ കേന്ദ്രങ്ങൾ തുറന്നു. ഇന്ന് ഭാരതത്തിൽ എല്ലാ നഗരങ്ങളിലും 140 വിദേശ രാജ്യങ്ങളിലും പടർന്നു പന്തലിച്ചു നിൽക്കുന്ന ഒരു മഹാവൃക്ഷമായി വിദ്യാലയം മാറിയിരിക്കുന്നു.
ആഗോള ആസ്ഥാനപ്രവർത്തനങ്ങൾ രാജസ്ഥാനിലെ പാണ്ഡവ ഭവനം, ജ്ഞാന സരോവരം, ശാന്തിവനം എന്നീ മൂന്നു സ്ഥലങ്ങളിലായി നടന്നു വരുന്നു. ഓരോ വർഷവും വ്യത്യസ്ത പാരമ്പര്യങ്ങളിൽപ്പെട്ട 2.5 ദശലക്ഷത്തോളം ജിജ്ഞാസുക്കൾ ഈ മൂന്ന് ആസ്ഥാന മന്ദിരങ്ങളിലും സന്ദർശനം നടകത്താറുണ്ട്. സ്ഥാപക പിതാവായ ബ്രഹ്മാബാബയുടെ കാലശേഷം 1969മുതൽ 2007വരെ ദാദി പ്രകാശമണിജി വിദ്യാലയത്തെ നയിച്ചു. 2007മുതൽ ദാദി ജാനകിജിയാണ് മുഖ്യ സഞ്ചാലിക. എന്നാൽ വിശ്വവിദ്യാലയത്തിൻറെ ഗുരുവും സ്ഥാപകനും വാസ്തവത്തിൽ സർവ്വേശ്വരൻ തന്നെയാണ്.
ബ്രഹ്മാബാബ (സ്ഥാപകൻ)
1876ൽ ഒരു സ്കൂൾ അദ്ധ്യാപകൻറെ പുത്രനായി ലേഖരാജ് കൃപലാനി ജന്മമെടുത്തു. ഹിന്ദു പാരമ്പര്യമനുസരിച്ച് വളർന്നു വന്നു. അദ്ദേഹം ശ്രദ്ധ കേന്ദ്രീകരിച്ചത് വജ്രവ്യാപാരത്തിലായിരുന്നു. അന്നത്തെ ഭാരതത്തിലെ ഏറ്റവും വലിയ ധനാഢ്യൻമാരിൽ ഒരാളായിരുന്നെങ്കിലും ലേഖരാജ് ലളിത ജീവിതം നയിക്കുന്നവനും ധർമ്മിഷ്ഠനും വിഷ്ണുഭക്തനും സർവ്വോപരി ഒരു ഭഗവദ് ഗീതാ പ്രേമിയുമായിരുന്നു. 60 വയസായ സമയത്തു പോഴും അദ്ദേഹം ബിസിനസ്സിൽ അതീവ തൽപരനായിരുന്നു. എന്നാൽ അപ്രതീക്ഷിതമായി അദ്ദേഹത്തിന് വലിയ മനംമാറ്റമുണ്ടായി. പെട്ടെന്നു തന്നെ അദ്ദേഹത്തിൻറെ മനസ്സ് രത്നങ്ങളോട് വിരക്തി കാണിക്കുകയും ധ്യാനത്തിലേക്ക് സ്വാഭാവികമായും മുഴുകുകയും ചെയ്യാൻ തുടങ്ങി. ഈ അവസ്ഥയിൽ അദ്ദേഹത്തിന് മുമ്പൊരിക്കലും ഉണ്ടായിട്ടില്ലാത്ത വിധം ഈശ്വരീയ ദർശനങ്ങളും ജ്ഞാനവും ലഭിക്കുവാൻ തുടങ്ങി. അദ്ദേഹത്തിന് യാതൊരു അറിവുമില്ലാത്ത തലങ്ങളിലേക്ക് മനസ്സിനെ ഈശ്വൻ ഉയർത്തി. ദിവ്യ ജ്ഞാനവും ദിവ്യ ദൃഷ്ടിയും ലഭിച്ച അദ്ദേഹം തനിക്കു ലഭിക്കുന്ന ഉദ്ബോധനങ്ങളെ കുടുംബത്തിലുള്ളവർക്കും അയൽക്കാർക്കും പഠിപ്പിച്ചുകൊടുക്കുവാൻ തുടങ്ങി. അദ്ദേഹത്തിൻറെ സാന്നിദ്ധ്യത്തിൽ വരുന്നവർക്ക് സമാനമായ ദർശനങ്ങളുണ്ടാകാൻ തുടങ്ങി. ക്രമേണ ജ്ഞാനവും രാജയോഗവും പരിശീലിക്കുന്ന ഒരു സത്സംഗം ഉടലെടുത്തു. അതിന് ഓം മണ്ഡലി (ആത്മാക്കളുടെ കൂട്ടം) എന്ന് നാമകരണം ചെയ്തു.
ദാദാ ലേഖരാജിലൂടെ വെളിപ്പെടുന്ന ഈ ജ്ഞാനം അതിസരളവും എന്നാൽ ഗഹനമായ അർത്ഥങ്ങളെ വഹിക്കുന്നവയുമായിരുന്നു. ആത്മാവിനെക്കുറിച്ചും ഈശ്വരനെക്കുറിച്ചും കർമ്മരഹസ്യങ്ങളെക്കുറിച്ചും കാലപരിവർത്തനങ്ങളെക്കുറിച്ചുമുള്ള രഹസ്യങ്ങളെ ഈശ്വരൻ അദ്ദേഹത്തിലൂടെ വെളിപ്പെടുത്തി. ആരംഭകാലത്ത് 14 വർഷം 400ൽ പരം രാജയോഗികൾ ധ്യാനത്തിനും ജ്ഞാനശ്രവണത്തിനും മാത്രം പ്രാധാന്യംകൊടുത്തുകൊണ്ട് തീവ്രതപസ്സനിഷ്ടിച്ചു.
മാതേശ്വരീ ജഗദംബ സരസ്വതിയായരിരുന്നു ബ്രഹ്മാകുമാരീസിൻറെ ആദ്യത്തെ സഞ്ചാലിക. ബ്രഹ്മാബാബ സ്വയം പിറകിൽ നിന്നുകൊണ്ട് ജഗദംബ സരസ്വതിയെയും മറ്റു കന്യകമാരെയും മാതാക്കളെയും മുഖ്യധാരയിൽ നിർത്തിയാണ് ഈ ജ്ഞാനയജ്ഞത്തെ നയിച്ചിരുന്നത്. അദ്ദേഹം ദേഹം ഉപേക്ഷിക്കും മുമ്പു തന്നെ വലിയൊരു ആദ്ധ്യാത്മിക സൈന്യത്തെ തയ്യാറാക്കിയിരുന്നു. 1969ൽ ജനുവരി 18ന് രാത്രിയിൽ ബ്രഹ്മാബാബ തൻറെ 94ലാം വയസ്സിൽ ദേഹം ത്യാഗം ചെയ്തു.
ഇന്നത്തെ പ്രവർത്തനശൈലി
വിശ്വവിദ്യാലയത്തിൽ വന്നെത്തുന്ന ഓരോരുത്തർക്കും 7 ദിവസത്തെ ഒരു മണിക്കൂർ ദൈർഘ്യമുള്ള രാജയോഗ പ്രാഥമിക കോഴ്സ് നൽകുന്നു.
തുടർന്ന് ജീവിതാന്ത്യം വരെയും പരിശീലിക്കാവുന്ന രാജയോഗമെന്ന മഹത്തായ വിദ്യയെ അടുത്തറിയുവാൻ നിത്യസത്സംഗത്തിൽ പങ്കെടുക്കാം.
Rajayoga Education and Research Foundation എന്ന സഹോദരസ്ഥാപനത്തിൻറെ കീഴിൽ സമൂഹത്തിലെ വിവിധ തട്ടുകളിലുള്ളവർക്ക് രാജയോഗവിദ്യയെ എത്തിക്കുവാൻ 18 വിംഗുകൾ പ്രവർത്തിക്കുന്നു.സ്കൂളുകൾ കോളേജുകൾ കമ്പനികൾ, ക്ലബുകൾ, NGOകൾ എന്നിവയുമായി സഹകരിച്ചുകൊണ്ട്StressFree Living, self esteem, overcoming anger, Positive thinking, spirituality in daily life, എന്നിങ്ങനെയുള്ള വിഷയങ്ങളിൽ സെമിനാറുകൾ സൌജന്യമായി നൽകി വരുന്നു.
50 വർഷങ്ങൾക്കുമുമ്പ് കേരളത്തിൽ ബ്രഹ്മാകുമാരീസിൻറെ പ്രവർത്തനങ്ങൾ ആരംഭിച്ചു. ഇന്ന് കേരളത്തിലെ എല്ലാ ജില്ലകളിലും, നഗരങ്ങളിലും രാജയോഗ കേന്ദ്രങ്ങൾ പകൽ മുഴുവൻ പ്രവർത്തിക്കുന്നു. അവയെക്കുറിച്ചുള്ള വിവരങ്ങൾ ഈ വെബ്സൈറ്റിൽ ലഭ്യമാണ്.
രാജയോഗ ധ്യാനം
എല്ലാ മനുഷ്യരും ശാന്തിക്കും സന്തോഷത്തിനും വേണ്ടി പരിശ്രമിക്കുന്നുണ്ട്. ചില ചെറിയതും വലിയതുമായ നേട്ടങ്ങളുണ്ടാകുന്ന സമയത്ത് ഈ രണ്ട് മാനസികാവസ്ഥകളെ നമ്മൾ ചെറിയതോതിലെങ്കിലും അനുഭവിക്കുന്നുമുണ്ട്. എന്നാൽ ആ അനുഭവത്തെ സ്ഥായിയായി നിലനിർത്തുവാൻ എന്തുകൊണ്ട് സാധിക്കുന്നില്ല? മിന്നിമറയുന്ന അനുഭവങ്ങൾ മാത്രമാണോ ഇവയെല്ലാം? പരിശ്രമിച്ചാൽ ഇവയെ സ്ഥിരപ്പെടുത്തുവാൻ സാധിക്കില്ലേ? തീർച്ചയായും സാധിക്കും. എന്നാൽ അതിന് ഗഹനമായ ആത്മീയ അവബോധത്തോടെയുള്ള ധ്യാന പരിശീലനം ആവശ്യമാണ്. ഒരു തവണയെങ്കിലും ഈ അതീന്ദ്രിയമായ അനുഭവം സാധ്യമായ വ്യക്തി പിന്നീട് ഒരിക്കലും ക്ഷണികമായ സുഖവും ദീർഘകാലത്തെ അസ്വസ്ഥതയും ഉണ്ടാക്കുന്ന സുഖങ്ങളുടെ പിറകിലലഞ്ഞ് ജീവിതം നഷ്ടപ്പെടുത്തുകയില്ല. മാത്രമല്ല ആ വ്യക്തി എല്ലാ വിധ ആസക്തികളും ദുശ്ശീലങ്ങളും പരിത്യജിച്ച് ശ്രേഷ്ഠനായിത്തീരുന്നതാണ്. രാജയോഗ ധ്യാനം നമുക്ക് അവാച്യമായ സുഖാനുഭൂതിയും ആന്തരിക വിശ്രമവും നേടിത്തരുന്ന മാനസിക അഭ്യാസമാണ്. ഈ ധ്യാനം പരിശീലിക്കുന്നവരുടെ ജീവിതത്തിലെ എല്ലാ സാഹചര്യങ്ങളെയും അവരൊരു പുഞ്ചിരിയോടെ വിഷമമില്ലാതെ തരണം ചെയ്യുന്നു. എന്തുകൊണ്ടെന്നാൽ അവരുടെ മാനസിക ശക്തി ബാഹ്യമായ പരിതഃസ്ഥിതികളേക്കാളും എപ്പോഴും ഉയർന്നിരിക്കും. ചെറിയ പ്രശ്നങ്ങളെ ചിന്തിച്ചു വലുതാക്കി ആശയക്കുഴപ്പമുണ്ടാക്കുന്ന ശീലത്തിൽ നിന്നും മുക്തമാകുന്നതിനാൽ അവരുടെ ജീവിതത്തിൽ സമയം അധികം പാഴാകാത്തതിനാൽ കൂടുതൽ ക്രിയാത്മകമായ പ്രവർത്തനങ്ങളിലേർപ്പെടുവാനും അവർക്ക് സാധിക്കുന്നതാണ്. ധ്യാനം പരിശീലിക്കുന്നതിലൂടെ കപടമായ മോഹങ്ങളിലുള്ള ഭ്രമം ശുദ്ധമായ സ്നേഹമായി പരിണമിക്കും, അഹങ്കാരം ആത്മാഭിമാനമായി മാറും, ഈശ്വരനിൽ നിന്നുള്ള ദിവ്യമായ സ്നേഹം അനുഭവും ചെയ്യുന്നതിനാൽ രാജയോഗി ഒരിക്കലും സ്നേഹത്തിനും പരിഗണനക്കും വേണ്ടി ആരോടും യാചിക്കുകയുമില്ല. ചുരുക്കത്തിൽ പറഞ്ഞാൽ ഒരു രാജയോഗി തൻറെ ജീവിതം ശാന്തവും ധീരവുമായി ജീവിക്കുന്നവനായിരിക്കുമെന്ന് സാരം. ശരീരമെന്ന ഉപകരണത്തിനെയും ഞാനെന്ന ആത്മാവിനെയും വേറെ വേറെ മനസ്സിലാക്കിയശേഷം ആത്മബോധത്തിൽ  സ്ഥിതിചെയ്തുകൊണ്ട് ജ്യോതി സ്വരൂപനായ പരമാത്മാവിലേക്ക് മനസും ബുദ്ധിയും ഏകാഗ്രമാക്കുന്ന പ്രക്രിയയാണ് രാജയോഗ ധ്യാനത്തിലുള്ളത്. നിത്യവും ഈ പരിശീലനം ചെയ്യുന്നവരുടെ ജീവിതം ഈശ്വരീയമായ ഗുണമൂല്ല്യങ്ങളാലും ആന്തരീകശക്തിയാലും നിറയുന്നതായി അനേകരുടെ അനുഭവങ്ങളിലൂടെ വ്യക്തമായിട്ടുള്ള കാര്യമാണ്. എന്നാൽ ഇത്തരത്തിൽ ഒരു വ്യക്തിയെ വാർത്തെടുക്കുന്നതിന് ഒരു രാജയോഗ കേന്ദ്രത്തിലെ ശിക്ഷണപ്രക്രിയയിൽ പങ്കുകൊണ്ട് അവിടെ നിന്ന് ലഭിക്കുന്ന മാർഗ്ഗദർശ്ശനങ്ങളുടെ അടിസ്ഥാനത്തിൽ പുതിയൊരു ചിന്താഗതിയോടെയുള്ള ജീവിതശൈലി പരിശീലിക്കേണ്ടതാണ്.
രാജയോഗ ധ്യാനം ചിന്തകളെ ഇല്ലാതെയാക്കുവാനുള്ള പരിശീലനം പ്രോത്സാഹീപ്പിക്കുന്നില്ല. ചിന്തകളെ സകാരാത്മകമായ മാർഗ്ഗത്തിൽ സഞ്ചരിപ്പിക്കുവാനുള്ള പ്രയത്നമാണ് ഇതിലെ പരിശീലനത്തിൻറെ പ്രത്യേകത. അതുകൊണ്ടുതന്നെ ധ്യാനം നമ്മെ കാര്യശേഷിയില്ലാത്ത കേവല ശാന്തിമാത്രം താത്പര്യമുള്ള ഒരു വ്യക്തിയാക്കിത്തീർക്കുമോ എന്ന പൊതുവേയുള്ള ധാരണക്ക് ഇവിടെ സ്ഥാനമില്ല. കാരണം, ഇവിടെ ധ്യാനം ശാന്തിയുടെ കാരണമായിരിക്കുന്നതു പോലത്തന്നെ ശാന്തി ക്രിയാത്മകതയുടെയും ശക്തിയുടെയും ആധാരവുമാണെന്ന ബോധം നമ്മളിൽ വളർത്തുവാനുള്ള സത്സംഗങ്ങളും സമാന്തരമായി നമുക്ക് സഹായകരമായിട്ടുണ്ട്.
ഈ ലോകത്തിലെ നമ്മുടെ ജീവിതം നമുക്ക് തന്നെ ഒരു ഭാരമാകുന്നത് ജീവിത്തോടുള്ള നമ്മുടെ വീക്ഷണത്തിലുള്ള അപാകതകൾ കൊണ്ട് മാത്രമാണ്. ജീവിക്കുവാനുള്ള ശാസ്ത്രം അഥവാ കല നമുക്ക് കൈമോശം വന്നിരിക്കുകയാണിന്ന്. അതിനാലാണ് ഭൌതികമായി എല്ലാം നിറഞ്ഞു കവിഞ്ഞിട്ടും മാനസികമായി ഭൂരിഭാഗം പേരും തളർന്നിരിക്കുന്നത്. ശാന്തി നഷ്ടമായിരിക്കുന്നത് ഉള്ളിലാണ്. പക്ഷേ എല്ലാവരും പുറത്താണ്  അതിനെ തിരയുന്നത്. അതുകൊണ്ടുതന്നെയാണ് ശാന്തി അന്വേഷിക്കുന്തോറും അകന്നുപോയിക്കൊണ്ടിരിക്കുന്നത്. ഏതാനും സമയം തൻറെ വാസ്തവീകമായ ആത്മസ്വരൂപത്തെ നിരീക്ഷിച്ചുകൊണ്ടും വിശ്വപിതാവായ പരമാത്മതേജസ്സിലേക്ക് ദൃഷ്ടിയുറപ്പിച്ചുകൊണ്ടും, രാജയോഗ ധ്യാനത്തിലുടെ ശാശ്വതവും അളവറ്റതുമായ ശാന്തിയും മറ്റെല്ലാ ഗുണങ്ങളും അനുഭവിക്കുവാൻ ഏതൊരു സാധാരണ മനുഷ്യനും സാധിക്കുന്നതാണ്. ഇപ്പോഴില്ലെങ്കിലും എന്നെങ്കിലും ഒരിക്കലങ്കിലും നിങ്ങളി വിദ്യ സ്വായത്തമാക്കേണ്ടതു തന്നെയാണ്.
വർഗ്ഗം:ആധ്യാത്മിക സംഘടനകൾ
മലയീച്ചിൽ
25 മീറ്റർ വരെ ഉയരം വയ്ക്കുന്ന ഒരു ഇലപൊഴിക്കും മരമാണ് മലയീച്ചിൽ. . 1200 മീറ്റർ വരെ ഉയരമുള്ള നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഫൈല്ലാന്തേസീ
റോയൽ സൊസൈറ്റിയുടെ അധ്യക്ഷന്മാരുടെ പട്ടിക
ലണ്ടനിലെ റോയൽ സൊസൈറ്റിയുടെ അധ്യക്ഷൻ (PRS) എന്നത് തെരഞ്ഞെടുക്കപ്പെട്ട ഒരു സ്ഥാനമാണ്. ഇദ്ദേഹമായിരിക്കും സൊസൈറ്റിയുടെ കൗൺസിൽ യോഗത്തിന്റെ അദ്ധ്യക്ഷൻ.
ഉദാരദൈവശാസ്ത്രം
ബൈബിളിനെ ചരിത്രപരവും തത്ത്വശാസ്ത്രപരവുമായ നിലപാടുകളിൽ വിമർശനാത്മകമായി പഠിക്കുകയും വ്യാഖ്യാനിക്കുകയും ചെയ്യുന്ന രീതിയാണ് ഉദാരദൈവശാസ്ത്രം അഥവാ ലിബറൽ തിയോളജി. 18 നൂറ്റാണ്ടിലെ യൂറോപ്യൻ ജ്ഞാനോദയത്തോടെയായിരുന്നു(enlightenment), ക്രൈസ്തവലോകത്ത് ഇതിന്റെ തുടക്കം. മറ്റു പുരാതനമായ ഗ്രന്ഥങ്ങളുടെ പഠനത്തിൽ ഉപയോഗിക്കുന്ന സങ്കേതങ്ങൾ വേദപുസ്തകത്തിന്റെ പഠനത്തിലും പ്രസക്തമാണെന്ന് ഉദാരദൈവശാസ്ത്രജ്ഞർ വാദിക്കുന്നു. അത്തരം പഠനങ്ങളിൽ പലപ്പോഴും അവർ വ്യവസ്ഥാപിത സഭകളുടെ ഔദ്യോഗിക പ്രബോധനങ്ങളുടേയും വിശ്വാസപ്രമാണങ്ങളുടേയും ചട്ടക്കൂടുകളെ അതിലംഘിക്കുന്നു. മാനുഷികമായ ചിന്തകൾക്കും കാര്യകാരണങ്ങൾക്കും പ്രാധാന്യം നൽകുന്ന വ്യാഖ്യാനത്തിലൂടെ വേദപുസ്തകത്തിൽ നിന്ന് സ്വന്തമായ നിഗമനങ്ങളിൽ എത്തിച്ചേരുന്നുവെന്ന വിമർശനം അവർക്കെതിരെ വ്യവസ്ഥാപിതസഭകളിലെ യാഥാസ്ഥിതികപക്ഷം ഉന്നയിക്കാറുണ്ട്.
ഉദാരദൈവശാസ്ത്രവും ക്രൈസ്തവ സഭകളും
വിശ്വാസം കൊണ്ട് നിരീശ്വരവാദികളോ ഭൌതികവാദികളോ പോലും ആയിരിക്കാവുന്ന ഉദാരദൈവശാസ്ത്രജ്ഞരെ ബൈബിൾ ഗവേഷകൻമാരായല്ലാതെ ദൈവശാസ്ത്രജ്ഞന്മാരോ വേദവിശാരദന്മാരോ ആയി കണക്കാക്കരുതെന്ന് യാഥാസ്ഥിതികർ വാദിക്കുന്നു. ഉദാരദൈവശാസ്ത്രത്തിലെ രചനകൾ ക്രൈസ്തവ സമൂഹത്തിൽ തെറ്റിദ്ധാരണക്കും വിവാദങ്ങൾക്കും കാരണമാകുന്നെന്ന പരാതിയും അവർക്കുണ്ട്. ഉദാരദൈവശാസ്ത്രജ്ഞന്മാരുടെ പുസ്തകങ്ങൾക്കും അഭിപ്രായങ്ങൾക്കും വ്യവസ്ഥാപിത സഭകളിൽ ഔദ്യോഗികസ്വീകൃതി കുറവാണ്. ഇവരെ ബൈബിൾ വിമർശകരായോ നിരൂപകരായോ മാത്രമേ പരിഗണിക്കാനാവൂ എന്ന നിലപാടാണ് പല സഭകളിലും ഔദ്യോഗിക നേതൃത്വത്തിനുള്ളത്.
ഉദാരദൈവശാസ്ത്രവും മാർക്സിസവും
പല ലിബറൽ തിയോളജിയൻമാരും തീവ്രമായ മാർക്സിസ്റ്റ് ചിന്താഗതി പുലർത്തുന്നവരും വിപ്ളവ പ്രസ്ഥാനങ്ങൾക്ക് നേത്യത്വം നൽകിയവരും ആയിരുന്നു. ബൈബിളിനെയും മാർക്സിസ്റ് ആശയങ്ങളെയും ഒരുമിപ്പിക്കുവാൻ ഇവരുടെ എഴുത്തുകളിലൂടെ ശ്രമിച്ചിട്ടുണ്ട്. ലാറ്റിൻ അമേരിക്കയിൽ നല്ല സാധീനം നേടാൻ ഇവരുടെ ബൈബിൾ പഠനങ്ങളിലൂടെ സാധിച്ചിട്ടുണ്ട്.
ചാസാർതൊൽതേഷ്
തെക്കേ ഹംഗറിയിലെ മഹാദക്ഷിണപ്രദേശത്തുള്ള Bács-Kiskun -ലെ ഒരു ഗ്രാമമാണ് ചാസാർതൊൽതേഷ് (Császártöltés).
ഹംഗറിയിലുള്ള ക്രൊയേട്ടുകൾ ഈ ഗ്രാമത്തെ തേച്ചിസ് അല്ലെങ്കിൽ തോച്ചിസ് എന്നു വിളിക്കുന്നു. ഹംഗറിയിലുള്ള ജർമൻകാർ ഈ ഗ്രാമത്തെ ചാർസെറ്റ് അല്ലെങ്കിൽ കൈസർഡാം എന്നാണ് വിളിക്കുന്നത്.
ഭൂമിശാസ്ത്രം
ഈ ഗ്രാമത്തിന്റെ വിസ്ത്രീർണ്ണം 82.06 km2 -വും ജനസംഖ്യ 2,662 -ഉം ആണ് (2005).
സാൻസിവീരിയ
അസ്പരാഗേസീ സസ്യകുടുംബത്തിലെ ഒരംഗമാണ് സാൻസിവീരിയ. ഈ സസ്യകുടുംബത്തിലേതായി ഇപ്പോൾ ഏതാണ്ട് 70 ഓളം സപിഷ്പീസുകളുണ്ട്. കേരളത്തിൽ എല്ലായിടത്തും കണ്ടുവരുന്ന സർപ്പപ്പോള ഈ കുടുംബത്തിലെ ഒരംഗമാണ്.
അവലംബം
വർഗ്ഗം:സസ്യങ്ങൾ - അപൂർണ്ണലേഖനങ്ങൾ
കാർക്രോസ് മരുഭൂമി
കാർക്രോസ് മരുഭൂമി കാനഡയിലെ യൂക്കോണിലെ കാർക്രോസ് സമൂഹത്തിന് പുറത്ത് സ്ഥിതി ചെയ്യുന്നതും പലപ്പോഴും ലോകത്തിലെ ഏറ്റവും ചെറിയ മരുഭൂമിയായി കണക്കാക്കപ്പെടുന്നതുമായ ഒരു മരുഭൂമിയാണ്. കാർക്രോസ് മരുഭൂമിയുടെ വിസ്തൃതി ഏകദേശം 2.6 ചതുരശ്ര കിലോമീറ്റർ (1.0 ചതുരശ്ര മൈൽ), അല്ലെങ്കിൽ 259 ഹെക്ടർ (640 ഏക്കർ) ആണ്.
പശ്ചാത്തലം
സാധാരണയായി മരുഭൂമി എന്നു വിളിക്കപ്പെടുന്ന കാർക്രോസ് പക്ഷേ യഥാർത്ഥത്തിൽ വടക്കൻ മണൽക്കൂനകളുടെ ഒരു പരമ്പരയാണ്. ഈ പ്രദേശത്തെ കാലാവസ്ഥ ഇത് ഒരു യഥാർത്ഥ മരുഭൂമിയായി കണക്കാക്കാൻ കഴിയാത്തത്ര ആർദ്രമായതാണ്. അവസാന ഹിമയുഗ കാലഘട്ടത്തിൽ വലിയ ഹിമ തടാകങ്ങൾ രൂപപ്പെടുകയും എക്കൽ നിക്ഷേപിക്കപ്പെട്ട് മണൽ രൂപപ്പെടുകയും ചെയ്തു. തടാകങ്ങൾ വറ്റിയപ്പോൾ മണൽക്കൂനകൾ അവശേഷിച്ചു. ഇന്ന്, പ്രധാനമായും മണൽ വരുന്നത് അടുത്തുള്ള ബെന്നറ്റ് തടാകത്തിൽ നിന്ന് കാറ്റ് വഹിച്ചുകൊണ്ടുവരുന്നതിലൂടെയാണ്. ബെയ്ക്കൽ സെഡ്ജ് (കാരെക്സ് സാബുലോസ), യുകോൺ ലുപിൻ തുടങ്ങിയ അസാധാരണ ഇനങ്ങൾ ഉൾപ്പെടെ വൈവിധ്യമാർന്ന സസ്യയിനങ്ങൾ മണൽക്കൂനകളിൽ ഉൾപ്പെട്ടിരിക്കുന്നു. 1992-ൽ യുക്കോൺ സർക്കാർ കാർക്രോസ് മരുഭൂമിയെ സംരക്ഷിക്കാനുള്ള ശ്രമങ്ങൾ നടത്തിയെങ്കിലും വിനോദ ആവശ്യങ്ങൾക്കായി മണൽക്കുന്നുകൾ ഉപയോഗിക്കുന്ന പ്രദേശവാസികളുടെ എതിർപ്പ് കാരണം ഇത് പരാജയപ്പെട്ടു.
കാലാവസ്ഥ
മണൽക്കൂനകൾ പ്രദേശവാസികൾ സാൻഡ്ബോർഡിംഗിനായി ഉപയോഗിക്കുന്നു. വിനോദസഞ്ചാര സംഘങ്ങൾ മണൽക്കൂനകളിൽ അനുവദനീയമായ ഓഫ്-റോഡ് പ്രകൃതി ദൃശ്യങ്ങൾക്കായി ഈ പ്രദേശം ഉപയോഗിക്കുന്നു.
അവലംബം
വർഗ്ഗം:മരുഭൂമികൾ
സ്റ്റീൽ ആൻഡ്‌ ഇന്റസ്റ്റ്രിയൽ ഫോർജിങ്ങ്സ് ലിമിറ്റഡ്
കേരള സർക്കാരിന്റെ ഉടമസ്ഥതയിലുള്ള ഒരു പൊതുമേഖല സ്ഥാപനമാണ് സ്റ്റീൽ ആൻഡ് ഇന്റസ്റ്റ്രിയൽ ഫോർജിങ്ങ്സ് ലിമിറ്റഡ് (എസ്. ഐ. എഫ്. എൽ.). തൃശ്ശൂർ ജില്ലയിലെ അത്താണിയാണ് കമ്പനിയുടെ ആസ്ഥാനം. മെഷീനിങ്ങ് യൂണിറ്റ് ഷൊർണൂരിൽ സ്ഥിതി ചെയ്യുന്നു. എസ്. ഐ. എഫ്. എല്ലിനു 1983ൽ തുടക്കമിടുകയും 1986ൽ വാണിജ്യ ഉല്പാദനം ആരംഭിക്കുകയും ചെയ്തു. AS 9100 C, ISO 9001:2008 അംഗീകാരങ്ങൾ കമ്പനി നേടിയിട്ടുണ്ട്. എയ്റോസ്പേസ്‌, ഓട്ടോമൊബൈൽ, റെയിൽവേ, പ്രതിരോധ മേഖലകളിലേക്ക് ആവശ്യമായ ഫോർജിങ്ങുകൾ എസ്. ഐ. എഫ്. എൽ. നിർമ്മിക്കുന്നു.
വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ വർഗ്ഗം:കേരളത്തിലെ_പൊതുമേഖലാ_സ്ഥാപനങ്ങൾ
ചേറ്റുവാ കോട്ട
തൃശ്ശൂർ ജില്ലയിലെ ഗുരുവായൂരിൽ നിന്ന് ഏകദേശം എട്ട് കിലോമീറ്റർ തെക്കായി ചേറ്റുവാ മണപ്പുറത്തു സ്ഥിതിചെയ്യുന്ന ഒരു കോട്ടയാണ് ചേറ്റുവാ കോട്ട അഥവാ വില്യം കോട്ട. പതിനെട്ടാം നൂറ്റാണ്ടിന്റെ ആരംഭത്തിൽ ഡച്ചുകാരാണ് ഈ കോട്ട നിർമിച്ചത്. അക്കാലത്തു ചേറ്റുവാ കോട്ടയെ മലബാറിലെ ഏറ്റവും പ്രബലമായ കോട്ടയെന്നാണ്  കാന്റർ വിഷെർ വിശേഷിപ്പിച്ചത്. ബ്രിട്ടീഷുകാരും ഡച്ചുകാരും സാമൂതിരിയും കൊച്ചിരാജാവും ചേറ്റുവാ കോട്ടയുടെ ആധിപത്യത്തിനു വേണ്ടി നിരന്തരം യുദ്ധങ്ങൾ നടത്തിയിരുന്നു. മണ്ണിനടിയിലേക്ക് കുഴിച്ചിറക്കപ്പെട്ട കനത്ത തേക്ക് തടികളിൽ അസ്തിവാരം നിർമ്മിക്കപ്പെട്ട ഈ കോട്ട ഇന്ന് പൂർണ്ണമായും തകർന്ന നിലയിലാണ്.
അവലംബം
വർഗ്ഗം:കേരളത്തിലെ കോട്ടകൾ വർഗ്ഗം:തൃശ്ശൂർ ജില്ലയിലെ കെട്ടിടങ്ങളും നിർമ്മിതികളും
സൈബീരിയൻ റൂട്ട്
ലഘുചിത്രം|300x300ബിന്ദു| പതിനെട്ടാം നൂറ്റാണ്ടിലും ( പച്ച ) 19 ആം നൂറ്റാണ്ടിന്റെ തുടക്കത്തിലും ( ചുവപ്പ് ) സൈബീരിയൻ റൂട്ടിന്റെ ഭൂപടം. യൂറോപ്യൻ റഷ്യയെ സൈബീരിയയുമായും ചൈനയുമായും ബന്ധിപ്പിച്ച ചരിത്രപരമായ റൂട്ടായിരുന്നു സൈബീരിയൻ റൂട്ട് ( Сибирский тракт; സിബിർ‌സ്കി ട്രാക്ക്റ്റ് ). ഇത് മോസ്കോ ഹൈവേ ( Moskovsky trakt ) എന്നും( Московский) ഗ്രേറ്റ് ഹൈവേ ( Bolshoi trakt, Большой тракт) അറിയപ്പെടുന്നു.
ചരിത്രം
ലഘുചിത്രം| സൈബീരിയൻ റൂട്ട് കോർഡിനേറ്റിൽ [[ഏഷ്യ|ഏഷ്യയും യൂറോപ്പും തമ്മിലുള്ള വിഭജന രേഖ അടയാളപ്പെടുത്തുന്ന സ്മാരകം : 56 ° 49′55.7 ″ N 60 ° 21′02.60 ″ E]] സൈബീരിയൻ റൂട്ട് റോഡിന്റെ നിർമ്മാണം സാർ ചക്രവർത്തിയുടെ നിർദ്ദേശപ്രകാരമാണ് ആരംഭിച്ചത്. പക്ഷെ പത്തൊൻപതാം നൂറ്റാണ്ടിന്റെ പകുതി വരെ ഈ റൂട്ടിലെ റോഡ് നിർമ്മാണം പൂർത്തിയായില്ല. ഈ റോഡുകളുടെ നിർമ്മാണത്തിന് മുൻപ് സൈബീരിയൻ ഗതാഗതം കൂടുതലും സൈബീരിയൻ നദികളിലൂടെയുള്ള ജലപാതയിലൂടെയായിരുന്നു. 1590 കളുടെ അവസാനത്തിൽ ബാബിനോവ് ഓവർലാന്റ് റൂട്ടിലൂടെ ചെർഡിൻ നദിയിലൂടെ റഷ്യൻ കുടിയേറ്റക്കാർ സൈബീരിയയിൽ എത്തി. ബാബിനോവ് റോഡിന്റെ ഏറ്റവും കിഴക്കൻ പോയിന്റായിരുന്നു യുറാലിലെ വെർഖോതുരി പട്ടണം.
ഏറ്റവും നീളം കൂടിയ സൈബീരിയൻ റൂട്ട് മോസ്കോ യിൽ നിന്നാരംഭിച്ചു. വ്ലാഡിമിർ ഹൈവേ ആയിരുന്നു ഈ റൂട്ടിന്റെ ആരംഭം. ഇത് മുരൊമ്, കൊഴ്മൊഡെംയാൻസ്ക്, കസൻ, പെർം, കുങ്കുർ, യെകാടെറിൻബർഗ്, ടിയൂമെൻ, തൊബൊൾസ്ക്, താര, കൈൻസ്ക്, ടൊംസ്ക്, യെനിസെയ്സ്ക്, ഇർകുട്സ്ക് എന്നീ പ്രദേശങ്ങളിലൂടെ ഇത് കടന്നുപോയി. ബൈക്കൽ തടാകം കടന്ന ശേഷം വെർക്ന്യുഡിൻസ്കിന് സമീപം വച്ച് പാത രണ്ടായി പിരിഞ്ഞു. ഒരു വഴി കിഴക്ക് നെർചിൻസ്കിലേക്കും മറ്റേത് തെക്ക് കയാക്തയുടെ അതിർത്തിയിലേക്കും പോകുകയും, അവിടെ മംഗോളിയ കടന്ന് കൽഗാനിലെ ചൈനയിലെ വന്മതിലിന്റെ ഒരു കവാടത്തിൽ എത്തുകയും ചെയ്തു. ഇവിടെയുള്ള ഒട്ടക യാത്രക്കാരെ ഈ വഴിയുമായി ബന്ധിപ്പിച്ചു.
പത്തൊൻപതാം നൂറ്റാണ്ടിന്റെ തുടക്കത്തിൽ ഈ വഴി കൂടുതൽ തെക്കോട്ട് നിർമ്മിക്കപ്പെട്ടു. ടിയൂമെനിൽ നിന്ന് റോഡ് യലുതൊരൊവ്സ്ക്, ഇഷിം, ഒമ്സ്ക്, ടൊമ്സ്ക്, അചിൻസ്ക്,ക്രാസ്നോയർസ്ക് എന്നിവിടങ്ങളിലൂടെ കടന്ന് ഇർകുട്സ്ക്ൽ വച്ച് പഴയ റൂട്ടിൽ എത്തിച്ചേർന്നു. പത്തൊൻപതാം നൂറ്റാണ്ടിന്റെ അവസാന ദശകങ്ങളിൽ ട്രാൻസ് സൈബീരിയൻ റെയിൽ‌വേയും അമുർ കാർട്ട് റോഡും നിലവിൽ വരുന്നതുവരെ സൈബീരിയയെ മോസ്കോയുമായും യൂറോപ്പുമായും ബന്ധിപ്പിക്കുന്ന ഒരു സുപ്രധാന പാതയായി സൈബീരിയൻ റൂട്ട് തുടർന്നു. ലഘുചിത്രം| യെക്കാറ്റെറിൻബർഗിലെ യാത്രക്കാർ, 1789 ലഘുചിത്രം| 1886- ൽ ഇർകുട്‌സ്കിൽ [[അംഗാര നദി കടക്കുന്നു.‍‍]]
പദോൽപ്പത്തി
ചൈനയിൽ നിന്ന് യൂറോപ്പിലേക്ക് സൈബീരിയ വഴി ധാരാളം ചായ കടത്തിക്കൊണ്ടുവന്നതിനാൽ ഈ സൈബീരിയൻ റൂട്ട് ടീ റോഡ് എന്നും അറിയപ്പെട്ടു. 1893 ൽ "ഗ്രേറ്റ് പോസ്റ്റ് റോഡ്" കടന്നുപോയ ചാൾസ് വെൻ‌യോൺ, "ചൈനയിൽ ഉൽ‌പാദിപ്പിക്കുന്ന ഏറ്റവും മികച്ച ചായ റഷ്യയിലേക്ക് പോകുന്നു" എന്ന ജനകീയ ചൊല്ലിൽ വിശ്വസിച്ചു.
1915 ൽ ചൈന സൈബീരിയയിലേക്ക് 70,297 ടൺ ചായ കയറ്റുമതി ചെയ്തു, ഇത് രാജ്യത്തെ മൊത്തം തേയില കയറ്റുമതിയുടെ 65% ആയിരുന്നു. റഷ്യൻ കാരവൻ ചായയുടെ മിശ്രിതമാണ് ഈ റൂട്ട്.
ചായ പ്രധാനമായും ഇറക്കുമതി ചെയ്തത് ശക്തിയായ മർദ്ദം ചെലുത്തി നിർമ്മിച്ച് പായ്ക്ക് ചെയ്ത ചായക്കട്ടയായാണ്. ഇത് ഓരോ ഒട്ടകത്തിനും മുതുകിൽ വലിയ അളവിൽ വയ്ക്കാനും കൂടുതൽ ഒതുക്കമുള്ള രീതിയിൽ കൊണ്ടുപോകാൻ സൗകര്യമായിരുന്നു. കൂടാതെ കറൻസി യൂണിറ്റുകളായും ഇവ ഉപയോഗിച്ചിരുന്നു. കൂടുതൽ വാണിജ്യ ഇടപാടുകൾക്കായി ക്യാക്തയിൽ നിന്ന് ചായ ഇർബിറ്റ് മേളയിലേക്ക് കൊണ്ടുപോയി. മറ്റൊരു ജനപ്രിയ ചൈനീസ് ഇറക്കുമതി ഇനം ഉണങ്ങിയ റുബാർബിന്റെ വേര് ആയിരുന്നു. ഇത് സെന്റ് പീറ്റേഴ്‌സ്ബർഗിന് പടിഞ്ഞാറ്ഭാഗത്ത് വിപണനം ചെയ്തിരുന്നു. ഇതിന്റെ വില "കയാക്തയിൽ ലഭ്യമായ വിലയുടെ പതിനഞ്ച് ഇരട്ടി" ആയിരുന്നു.
ബാഹ്യ ലിങ്കുകൾ
വർഗ്ഗം:സൈബീരിയയുടെ ചരിത്രം
പൂച്ചക്കുരുമരം
പൂതൽ, ഭൂതപ്പീനാറി, ഭൂതിയുണർത്തി, പൂതിയുണർത്തി, വെള്ളക്കുയ്യാൻ എന്നെല്ലാമറിയപ്പെടുന്ന 25 മീറ്റർ വരെ ഉയരം വയ്ക്കുന്ന ഒരിനം വൃക്ഷമാണ് പൂച്ചക്കുരുമരം. കറുവയുടെ ഇലയുമായി സാമ്യമുള്ളതിനാൽ Celtis cinnamomea എന്ന പേരുമുണ്ട്. തടിക്ക് നാറ്റമുണ്ട്. പഴകുമ്പോൾ മാറുന്ന ഈ മണം നനഞ്ഞാൽ വീണ്ടും വരും. വിത്തുവിതരണം ജലം വഴിയാണ്. തടി തലവേദനയ്ക്കുള്ള മരുന്നായി ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:മലേഷ്യയിലെ സസ്യങ്ങൾ
അന്തേ ആരംഭ്
രസിക് ഷാ രചിച്ച ഗുജറാത്തി ഉപന്യാസ സമാഹാരമാണ്അന്തേ ആരംഭ് (ഉപന്യാസം)).  2015 ലെ കേന്ദ്ര സാഹിത്യ അക്കാദമി പുരസ്കാരം  ഈ ഗ്രന്ഥത്തിനു ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
മാസൂം
ശേഖർ കപൂറിന്റെ സംവിധായകന്റെ അരങ്ങേറ്റമാണ് മാസൂം (മലയാളം: നിരപരാധി). 1980 -ൽ പുറത്തിറങ്ങിയ എറിക് സെഗലിന്റെ നോവലായ മാൻ, വുമൺ ആന്റ് ചൈൽഡിന്റെ ഒരു ആവിഷ്കാരമാണിത്, ഇത് മലയാള സിനിമയായ ഒളങ്ങലിലേക്കും ഒരു അമേരിക്കൻ സിനിമയായ മാൻ, വുമൺ ആൻഡ് ചൈൽഡിലേക്കും വിവർത്തനം ചെയ്യപ്പെട്ടു. ഈ സിനിമയിൽ, നസീറുദ്ദീൻ ഷാ, ശബാന ആസ്മി, തനുജ, സയീദ് ജാഫ്രി എന്നിവർ അഭിനയിക്കുന്നു. ഇതിൽ ജുഗൽ ഹനസ്രാജ, ആരാധന, ഉർമിള മാതോന്ദ്കർ ബാലതാരങ്ങളായി. തിരക്കഥയും സംഭാഷണവും വരികളും ഗുൽസാറിന്റേതാണ് സംഗീതം രാഹുൽ ദേവ് ബർമ്മൻ. ചിത്രം ഇല്ലലു പ്രിയുരലു എന്ന തെലുങ്ക് ചിത്രത്തിലേക്കും ടർക്കിഷ് ഭാഷയിൽ ബിർ അകാം ഉസ്തു എന്ന പേരിലും റീമേക്ക് ചെയ്തിട്ടുണ്ട്.
കഥ
ഇന്ദുവും ഡികെയും മക്കളായ പിങ്കിയും മിന്നിയോടൊപ്പം ഡെൽഹിയിൽ താമാസികുന്നു. 1973-ൽ നൈനിറ്റാൾ സന്ദർശനത്തിനിടെ ഭാര്യ ഇന്ദു അവരുടെ ആദ്യ കുഞ്ഞ് പിങ്കിക്ക് ജന്മം നൽകാനിരിക്കെ, ഭാവനയുമായുള്ള അവിഹിത ബന്ധത്തിന്റെ ഫലമായി, തനിക്കൊരു മകനുണ്ടെന്ന വിവരം ഡികെയ്ക്ക് ലഭിക്കുമ്പോൾ അവരുടെ ജീവിതത്തിന്റെ ശാന്തത തടസ്സപ്പെട്ടു. ഡികെയുടെ ദാമ്പത്യജീവിതം തടസ്സപ്പെടുത്താൻ ആഗ്രഹിക്കാത്തതിനാൽ മകന്റെ കാര്യം ഭാവന ഡികെയോട് പറഞ്ഞില്ല. ഇപ്പോൾ അവൾ മരിച്ചുകഴിഞ്ഞാൽ, അവളുടെ രക്ഷിതാവ് മാസ്റ്റർജി ഡികെയ്ക്ക് സന്ദേശം അയയ്ക്കുന്നു, മകന് ഒൻപത് വയസ്സുള്ള രാഹുലിന് ഒരു വീട് ആവശ്യമാണെന്ന് അറിയിക്കുന്നു. ഭർത്താവിന്റെ വിശ്വാസവഞ്ചന അറിഞ്ഞ് തകർന്ന ഇന്ദുവിന്റെ എതിർപ്പുകൾ അവഗണിച്ച്, ഡികെ ആൺകുട്ടിയെ ഡൽഹിയിൽ തങ്ങളോടൊപ്പം താമസിപ്പിക്കുന്നു. ഡികെയുമായും പെൺമക്കളുമായും ബന്ധം പുലർത്തുന്ന രാഹുലിന് ഡികെ തന്റെ പിതാവാണെന്ന് ഒരിക്കലും പറയാറില്ല. എന്നാൽ ഇന്ദുവിന് അവനെ നോക്കുന്നത് സഹിക്കാൻ കഴിയില്ല, ഡികെയുടെ വിശ്വാസവഞ്ചനയുടെ വ്യക്തമായ ഓർമ്മപ്പെടുത്തൽ.
കെൻസാബുറോ ഒയി
ജാപ്പനീസ് എഴുത്തുകാരനും 1994 ലെ സാഹിത്യത്തിനുള്ള നോബൽ പുരസ്ക്കാര ജേതാവുമാണ് കെൻസാബുറോ ഒയി (ജ: ജനുവരി 31- ഉചിക്കോ യഹിം). ജാപ്പനീസ് സാഹിത്യത്തിൽ ഏറ്റവും ശ്രദ്ധേയരായ എഴുത്തുകാരിലൊരാളായ ഓയി നോവലുകളും, ചെറുകഥകളും കൂടാതെ സാമൂഹിക വിഷയങ്ങളെ അധികരിച്ച് നിരവധി ലേഖനങ്ങളും എഴുതിയിട്ടുണ്ട്. അദ്ദേഹത്തിന്റെ കൃതികളിൽ അമേരിക്കൻ ,ഫ്രഞ്ച് സാഹിത്യ നിദർശനങ്ങളുടെ സ്വാധീനം പ്രകടമാണ്. ജാപ്പനീസ് സാംസ്ക്കാരിക പാരമ്പര്യത്തിന്റെ സ്പർശം അനുഭവിപ്പിയ്ക്കുന്ന പഴയ തലമുറ എഴുത്തുകാരിലെ അവസാനത്തെ കണ്ണിയാണ് ഒയി. ജാപ്പാന്റെ ആധുനികവും പുരാതനവുമായ സംഭവഗതികളെ സൂക്ഷ്മമായി വിശകലനം ചെയ്യുന്നതാണ് അദ്ദേഹത്തിന്റെ മറ്റു ചില കൃതികൾ.
ജീവിതരേഖ
ജപ്പാനിലെ ഷികോകു പ്രവിശ്യയിലെ ഉചിക്കോ ഗ്രാമത്തിൽ ഒരു സാധാരണകുടുംബത്തിൽ ഏഴുമക്കളിൽ മൂന്നാമനായി ജനിച്ച  ഒയിയെ മുത്തശ്ശിയാണ്  എഴുത്തും വായനയും പഠിപ്പിച്ചത്.കൂടാതെ കലാപരമായ പാഠങ്ങളും അവരിൽ നിന്നും അഭ്യസിച്ചു. ഒയിയുടെ  പിതാവ് 1944 ലെ പെസഫിക് യുദ്ധത്തിൽ കൊല്ലപ്പെടുകയാണുണ്ടായത്.പ്രാഥമിക വിദ്യാലയത്തിൽ അദ്ധ്യാപികയായിരുന്ന മാതാവാണ് ഒയിയുടെ വിദ്യാഭ്യാസത്തെ പിന്നീട് സ്വാധീനിച്ചത്. ധാരാളം പുസ്തകങ്ങൾ അവർ മകനായി ശേഖരിച്ചു. ബാല്യകാലത്തു വായിച്ച ഹക്കിൾബറിഫിൻ, വണ്ടർഫുൾ അഡ്വഞ്ചേഴ്സ് ഓഫ് നിൽസ് എന്നീ കൃതികൾ തന്നെ അഗാധമായി സ്വാധീനിച്ചുവെന്നു ഒയി വെളിപ്പെടുത്തുകയുണ്ടായി.
ഹികാരിയെക്കുറിച്ചുള്ള കുറിപ്പുകൾ
കെൻസാബുറോ തന്റെ ബുദ്ധിവൈകല്യമുള്ള പുത്രനായ ഹികാരിയെക്കുറിച്ചുള്ള ഹൃദയസ്പർശിയായ അനുഭവങ്ങൾ മിക്കകൃതികളിലും പങ്കുവയ്ക്കുന്നുണ്ട്. 1964 ൽ രചിച്ച ഏ പേഴ്സണൽ മാറ്റർ എന്ന കൃതി ഇതിനൊരു ഉദാഹരണമാണ്.
അവലംബം
വർഗ്ഗം:എഴുത്തുകാർ വർഗ്ഗം:നോബൽ പുരസ്കാര ജേതാക്കൾ വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1976-2000) വർഗ്ഗം:1935-ൽ ജനിച്ചവർ
സൈനബ് ചൗധരി
ജീവിതരേഖ
മേരിലാൻഡ് സർവകലാശാലയിൽ നിന്ന് ഡോക്ടർ ഓഫ് ഫാർമസി ബിരുദം നേടിയ സൈനബ്, 2015-ൽ യു.എസ്. കമ്മീഷൻ ഓൺ സിവിൽ റൈറ്റ്സിന്റെ മേരിലാൻഡ് സ്റ്റേറ്റ് ഉപദേശക സമിതിയിൽ നിയമിക്കപ്പെട്ടിരുന്നു.
യുണൈറ്റഡ് സ്റ്റേറ്റ് ഓഫ് വുമൺസിന്റെ വൈറ്റ്‌ഹൗസ് സമ്മേളനത്തിൽ ചെയിഞ്ച് മേക്കറായി നോമിനേറ്റ് ചെയ്യപ്പെട്ടിരുന്ന സൈനബ് 2016-ലെ വുമൺ ടു വാച്ച് എന്ന ലിസ്റ്റിങ്ങിൽ ഇടം പിടിച്ചിരുന്നു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ മുസ്ലിങ്ങൾ
ഫ്ലോറ റോബ്‌സൺ
ഡെയ്ം ഫ്ലോറ മക്കെൻസി റോബ്‌സൺ ഡിബിഇ (ജീവിതകാലം, 28 മാർച്ച് 1902 - 7 ജൂലൈ 1984) നാടക വേദിയിലും സിനിമയിലും താരവുമായിരുന്ന ഒരു ഇംഗ്ലീഷ് നടിയായിരുന്നു. നാടകീയവും വൈകാരികവുമായ തീവ്രത ആവശ്യപ്പെടുന്ന നാടകങ്ങളിലെ പ്രകടനത്തിന് പേരുകേട്ട നടിയായിരുന്നു അവർ. രാജ്ഞികൾ മുതൽ കൊലപാതകികൾ വരെയുള്ള വേഷങ്ങളിലേയ്ക്ക് അവരുടെ അഭിനയ പരിധി വ്യപിച്ചിരുന്നു.
മുൻകാലജീവിതം
ഫ്ലോറ മക്കെൻസി റോബ്‌സൺ 1902 മാർച്ച് 28-ന് സ്കോട്ടിഷ് വംശജരും ആറ് സഹോദരങ്ങളടങ്ങുന്നതുമായ ഒരു കുടുംബത്തിൽ ഡർഹാം കൗണ്ടിയിലെ സൗത്ത് ഷീൽഡ്‌സിൽ ജനിച്ചു. അവളുടെ മുൻഗാമികളിൽ പലരും എഞ്ചിനീയർമാരും കൂടുതലും ഷിപ്പിംഗിൽ വ്യവസായത്തിലേർപ്പെട്ടിരുന്നവരുമായിരുന്നു. ഒരു കപ്പൽ എഞ്ചിനീയറായിരുന്ന അവളുടെ പിതാവ്, ന്യൂകാസിലിന് സമീപമുള്ള വാൾസെൻഡിൽ നിന്ന് 1907-ൽ പാമർസ് ഗ്രീനിലേക്കും 1910-ൽ സൗത്ത്ഗേറ്റിലേക്കും (വടക്കൻ ലണ്ടൻ) പിന്നീട് വെൽവിൻ ഗാർഡൻ സിറ്റിയിലേക്കും മാറിയ വ്യക്തിയായിരുന്നു.
ഈജിപ്ഷ്യൻ നാഷണൽ റെയിൽവേ
ഈജിപ്റ്റ് സർക്കാരിന്റെ ഉടമസ്ഥതയിൽ പ്രവർത്തിക്കുന്ന ഒരു തീവണ്ടി കമ്പനിയാണ് ഈജിപ്ഷ്യൻ നാഷണൽ റെയിൽവേ (ENR; السكك الحديدية المصرية Al-Sikak al-Ḥadīdiyyah al-Miṣriyyah). ഓട്ടോമൻ സാമ്രാജ്യ അധിപതികളാണ് ഈ കമ്പനിയുടെ തുടക്കം കുറിച്ചത്. ആഫ്രിക്കയിലെയും മദ്ധ്യപൂർവേഷ്യയിലെയും ആദ്യ തീവണ്ടി ഗതാഗതമാണിത്.
ചരിത്രം
ആധുനിക ഈജിപ്തിന്റെ പിതാവായി കരുതപ്പെടുന്ന മുഹമ്മദ് അലി പാഷ ആണ് സൂയസ് നഗരത്തിനും കെയ്റോ നഗരത്തിനും ഇടയിലായി തീവണ്ടി ഗതാഗതത്തിന്റെ ആവശ്യകത മുന്നോട്ട് വെച്ചത്. യൂറോപ്പിനും ഭാരതത്തിനും ഇടയയിലെ കച്ചവട സാധ്യത കണക്കിലെടുത്തായിരുന്നു ഈ ആവശ്യം. എന്നാൽ 1848-ൽ മുഹമ്മദ് അലി പാഷ മരണപ്പെട്ടതോടു കൂടി അദ്ദേഹത്തിന്റെ പിൻഗാമിയായ അബ്ബാസ് പാഷ തീവണ്ടി പാതയുടെ നിർമ്മാണ ഉത്തരവാദിത്തം ഏറ്റെടുത്തു. 1851-ൽ ഇതിനായി ഇംഗ്ലീഷ് റെയിൽവേ സിവിൽ എഞ്ചിനീയർ ആയിരുന്ന റോബർട്ട് സ്റ്റീഫൻസണെ അബ്ബാസ് ചുമതലപ്പെടുത്തി. 1854-ൽ ആദ്യ ഘട്ടത്തിൽ നിർമ്മിച്ച അലക്സാൻഡ്രിയയിലെ മദ്ധ്യധരണ്യാഴി തീരം മുതൽ കഫർ എൽ-സയ്യാത് വരെയുള്ള സ്റ്റാൻഡേർഡ് ഗേജ് തീവണ്ടി പാത ഗതാഗതത്തിനായി തുറന്നു കൊടുത്തു.
അമേലിയ ബ്ലൂമർ
ഒരു അമേരിക്കൻ വനിതാ അവകാശപ്രവർത്തകയും അഭിഭാഷകയുമായിരുന്നു അമേലിയ ജെങ്ക്സ് ബ്ലൂമർ (മെയ് 27, 1818 - ഡിസംബർ 30, 1894). ബ്ലൂമേഴ്‌സ് എന്നറിയപ്പെടുന്ന സ്ത്രീകളുടെ വസ്ത്ര പരിഷ്കരണ ശൈലി അവർ സൃഷ്ടിച്ചില്ലെങ്കിലും അവരുടെ ആദ്യകാലത്തെ ശക്തവുമായ വാദങ്ങൾ കാരണം അവരുടെ പേര് ഇതുമായി ബന്ധപ്പെട്ടിരിക്കുന്നു. ദിനപത്രം ദി ലില്ലിയുമായുള്ള അവരുടെ പ്രവർത്തനത്തിൽ സ്ത്രീകൾക്കായി ഒരു പത്രം സ്വന്തമാക്കുകയും പ്രവർത്തിപ്പിക്കുകയും എഡിറ്റുചെയ്യുകയും ചെയ്ത ആദ്യ വനിതയായി.
ആദ്യകാലജീവിതം
1818 ൽ ന്യൂയോർക്കിലെ ഹോമറിൽ അനാനിയാസ് ജെങ്ക്സ്, ലൂസി (വെബ്) ജെങ്ക്സ് എന്നിവരുടെ മകളായി അമേലിയ ജെങ്ക്സ് ജനിച്ചു. എളിമയുള്ള ഒരു കുടുംബത്തിൽ നിന്നാണ് അവർ വന്നത്. പ്രാദേശിക ജില്ലാ സ്കൂളിൽ ഏതാനും വർഷത്തെ ഔപചാരിക വിദ്യാഭ്യാസം മാത്രമാണ് അവർക്ക് ലഭിച്ചത്.
കരിയർ
പതിനേഴാമത്തെ വയസ്സിൽ ഒരു സ്കൂൾ അദ്ധ്യാപികയായി കുറച്ചുകാലം കഴിഞ്ഞപ്പോൾ, അവർ സ്ഥലം മാറാൻ തീരുമാനിച്ചു. തുടർന്ന് വാട്ടർലൂവിൽ താമസിച്ചിരുന്ന പുതുതായി വിവാഹിതയായ സഹോദരി എൽവിറയ്‌ക്കൊപ്പം താമസിച്ചു. ഒരു വർഷത്തിനുള്ളിൽ അവർ സെനേക്ക ഫാൾസിലുള്ള ഓറെൻ ചേംബർ‌ലൈൻ കുടുംബത്തിന്റെ വീട്ടിലേക്ക് മാറി അവരുടെ മൂന്ന് ഇളയ കുട്ടികൾക്കുള്ള തത്സമയ ഗൃഹാദ്ധ്യാപികയായി പ്രവർത്തിച്ചു. 1840 ഏപ്രിൽ 15 ന്, അവൾക്ക് 22 വയസ്സുള്ളപ്പോൾ, നിയമ വിദ്യാർത്ഥി ഡെക്സ്റ്റർ ബ്ലൂമറിനെ വിവാഹം കഴിച്ചു. ന്യൂയോർക്ക് പത്രമായ സെനെക ഫാൾസ് കൗണ്ടി കൊറിയറിനായി എഴുതാൻ അവരെ അദ്ദേഹം പ്രോത്സാഹിപ്പിച്ചു. ബ്ലൂമർ അവരുടെ ആക്ടിവിസത്തെ പിന്തുണച്ചു. ടെമ്പറൻസ് മൂവ്‌മെന്റിന്റെ ഭാഗമായി അദ്ദേഹം മദ്യപാനം പോലും ഉപേക്ഷിച്ചു. ന്യൂയോർക്കിലെ കോർട്ട്‌ലാന്റ് കൗണ്ടിയിലാണ് അവർ തന്റെ ആദ്യ വർഷങ്ങൾ ചെലവഴിച്ചത്. 1852-ൽ ബ്ലൂമറും കുടുംബവും ഐയവയിലേക്ക് താമസം മാറ്റി.
പുറംകണ്ണികൾ
വർഗ്ഗം:1818-ൽ ജനിച്ചവർ വർഗ്ഗം:1894-ൽ മരിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ
ഓഷൻ സൺഫിഷ്
ഓഷ്യൻ സൺഫിഷ് അല്ലെങ്കിൽ കോമൺ മോള  (Mola mola) ലോകത്തിലെ ഏറ്റവും ഭാരമുള്ള ഒരു അസ്ഥി മത്സ്യം ആണ്. ഇതിൽ മുതിർന്നവയ്ക്ക് സാധാരണ 247 -1000 കിലോഗ്രാം തൂക്കമുണ്ട് (545-2,205 പൗണ്ട്). ലോകമെമ്പാടുമുള്ള ഉഷ്ണമേഖലാ കാലാവസ്ഥയിലും മിതോഷ്ണ ജലത്തിലും ഇവ കാണപ്പെടുന്നു. തലയും വാലും ഒരു പോലെ സാദൃശ്യം തോന്നുന്ന ഇവയുടെ പ്രധാന ശരീരം വീതിയിൽ പരന്നിരിക്കുന്നു. സൺ ഫിഷ് അവയുടെ ഡോർസൽചിറകും, വെൻട്രൽ ചിറകും വിടർത്തുമ്പോൾ വളരെയധികം ഉയരവും നീളവും കാണപ്പെടുന്നു.
മുനയംകുന്ന്
കേരളത്തിലെ കർഷകപോരാട്ടങ്ങളുടെ ചരിത്രത്തിൽ വളരെയധികം പ്രാധാന്യമർഹിക്കുന്ന ഒന്നാണ് പ്രാപ്പൊയിൽ മുനയംകുന്ന്. കാസർഗോഡ് ജില്ലയിലെ ഈസ്റ്റ് എളേരി പഞ്ചായത്തിലാണ് മുനയംകുന്ന് ഉൾപ്പെടുന്നത്.
ഓഷൻ സൺഫിഷ്
പ്രധാനമായും കടൽജെല്ലികളാണ് ഇവയുടെ ഭക്ഷണം. പക്ഷേ ഈ ആഹാരത്തിൽ പോഷകാഹാര കുറവ് കാണപ്പെടുന്നതിനാൽ അവയുടെ വലിയ ശരീരം വികസിപ്പിക്കാനും നിലനിർത്താനും വലിയ അളവിൽ ഇവ ഭക്ഷണം ഉപയോഗിക്കുന്നു. ഈ ഇനത്തിലെ പെൺമത്സ്യങ്ങൾക്ക് മറ്റേതൊരു അറിയപ്പെടുന്ന കശേരുകികളെക്കാളിലും (നട്ടെല്ലുള്ള ജീവികൾ) കൂടുതൽ ഒരു സമയം 300,000,000 വരെ മുട്ടകൾ ഉത്പാദിപ്പിക്കാൻ കഴിയും. സൺഫിഷ് ഫ്രൈ ഒരു മിനിയേച്ചർ പഫെർഫിഷിനെപ്പോലെയാണ് (വുകമീൻ). വലിയ പെക്റ്റോറൽ ചിറകുകൾ, വാൽ ചിറകുകൾ, മുതുകുമുള്ള്‌ എന്നിവ പ്രായപൂർത്തിയായ സൺ ഫിഷുകളുടെ പ്രത്യേകതകളാണ്.
മുനയംകുന്ന്
ചരിത്രം
1948 മെയ് 1 ന് മലബാർ സ്പെഷ്യൽ പോലീസിന്റെ വെടിവയ്പിൽ ആറ് കർഷകസഖാക്കൾ കൊല്ലപ്പെടുകയാണുണ്ടായത്. ജന്മിത്തസമ്പ്രദായം ശക്തമായിരുന്ന കിഴക്കൻ മലയോര മേഖലയിൽ കർഷകർക്ക് അവകാശപ്പെട്ട നെല്ല് ജന്മിമാർ തങ്ങളുടെ പത്തായത്തിൽ വച്ചു പൂട്ടുകയും ദാരിദ്ര്യവും പട്ടിണിയും ആ പ്രദേശങ്ങളിലാകെ പടരുകയും ചെയ്തിരുന്നു. ഈ സമയം കമ്മ്യൂണിസ്റ്റ് പാർട്ടിയുടെ നേതൃത്വത്തിൽ സഖാക്കൾ നെല്ലെടുപ്പുസമരങ്ങൾ നടത്തിവന്നു. ആലപ്പടമ്പ്, പ്രാപ്പൊയിൽ ചിറ്റാരികളിൽനിന്നും നെല്ല് പിടിച്ചെടുത്ത സഖാക്കൾ കാസർഗോഡ് ജില്ലയിലെ മുനയംകുന്നിൽ തമ്പടിച്ചു. എന്നാൽ വിവരം മണത്തറിഞ്ഞ മലബാർ സ്പെഷ്യൽ പോലീസ്കാർ കുന്നു വളയുകയും നിരായുധരായ സഖാക്കളെ വെടിവെച്ചിടുകയും ചെയ്തു. വെടിവയ്പിൽ കുഞ്ഞാപ്പുമാസ്റ്റർ, കേളുനമ്പ്യാർ, കണ്ണന്നമ്പ്യാർ, ചിണ്ടപ്പൊതുവാൾ, കുന്നുമ്മൽ കുഞ്ഞിരാമൻ, മൊടത്തറ ഗോവിന്ദൻ നമ്പ്യാർ എന്നീ ആറു പേരാണ് കൊല്ലപ്പെട്ടത്. കണ്ണൂർജില്ലയിലെ പാടിയോട്ടുചാലിലാണ് മൃതദേഹങ്ങൾ മറവ് ചെയ്തത്.
ഓഷൻ സൺഫിഷ്
മുതിർന്ന സൺഫിഷുകൾ സ്വാഭാവികമായ വേട്ടക്കാരാണ്. പക്ഷേ കടൽ സിംഹവും കൊലയാളി തിമിംഗിലവും സ്രാവുകളും അവയെ നശിപ്പിക്കാറുണ്ട്. മനുഷ്യരുടെയിടയിൽ ജപ്പാനിലും കൊറിയയിലും തായ്വാനിലും ലോകത്തിന്റെ ചില ഭാഗങ്ങളിലും സൺഫിഷ് ഒരു വിശിഷ്ടഭോജ്യമായി കരുതുന്നു. യൂറോപ്യൻ യൂണിയനിൽ മോളിഡേ കുടുംബത്തിൽപ്പെട്ട മത്സ്യവും മത്സ്യബന്ധന ഉല്പന്നങ്ങളും വിൽക്കുന്നതിന് നിയന്ത്രണങ്ങൾ ഏർപ്പെടുത്തിയിട്ടുണ്ട് .സൺഫിഷുകളെ പലപ്പോഴും തണ്ടാടി വലകളിൽ പിടിക്കപ്പെടുന്നു.
മുനയംകുന്ന്
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കെ. രാജഗോപാൽ (കാൽപ്പന്ത് കളിക്കാരൻ)
കെ. രാജഗോപാൽ എന്ന പേരിലുള്ള മറ്റുള്ളവരെക്കുറിച്ചറിയാൻ ദയവായി കെ. രാജഗോപാൽ (വിവക്ഷകൾ) കാണുക. മലേഷ്യൻ ഫുട്ബോൾ മാനേജരും മുൻ ദേശീയ കളിക്കാരനുമാണ് '''കെ. രാജഗോപാൽ ( കെ. രാജഗോപാൽ കൃഷ്ണസ്വാമി'''). മലേഷ്യ ദേശീയ ഫുട്ബോൾ ടീമിന്റെയും അണ്ടർ 23 ഫുട്ബോൾ ടീമിന്റെയും മുൻ മുഖ്യ പരിശീലകനാണ്. നിലവിൽ മലേഷ്യ സൂപ്പർ ലീഗിലെ പി‌കെ‌എൻ‌എസ് എഫ്‌സിയുടെ മുഖ്യ പരിശീലകനാണ്. മലേഷ്യൻ സാറ്റലൈറ്റ് ടെലിവിഷൻ ശൃംഖലയായ ആസ്ട്രോയുടെ ഫുട്ബോൾ പണ്ഡിറ്റായും രാജഗോപാൽ പ്രവർത്തിച്ചിട്ടുണ്ട്.
ഓഷൻ സൺഫിഷ്
പഫർഫിഷ്, പോർക്കുപിൻഫിഷ്, ഫയൽഫിഷ് എന്നിവയും ടെട്രാഓഡന്റിഫോംസ് എന്ന നിരയിൽപ്പെട്ട അംഗമായതിനാൽ ഈ നിരയിലെ അംഗമായ സൺ ഫിഷ് നിരവധി പൊതു സവിശേഷതകളും പങ്കുവയ്ക്കുന്നു. സമുദ്രത്തിലെ സൺഫിഷ്, മോള മോള എന്നിവ ഒരേ ജനുസ്സിലെ സ്പീഷീസ് ഇനങ്ങൾ ആണ്.
കെ. രാജഗോപാൽ (കാൽപ്പന്ത് കളിക്കാരൻ)
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1956-ൽ ജനിച്ചവർ
ഓഷൻ സൺഫിഷ്
ടാക്സോണമി
പരന്ന രൂപത്തിന്റെ അടിസ്ഥാനത്തിൽ സൺ ഫിഷിന് പല പേരുകളും കാണപ്പെടുന്നു. "മിൽസ്റ്റോൺ" എന്ന ലാറ്റിൻ പദമുള്ള ഇതിന്റെ പ്രത്യേകനാമം മോള എന്നാണ്. ചാരനിറം, വൃത്താകൃതിയിലുള്ള ശരീരം എന്നിവയാലാണ് ഈ മത്സ്യ സാദൃശ്യം പുലർത്തുന്നത്. ജലത്തിന്റെ ഉപരിതലത്തിലെ സൺബാഥിങ്ങിൽ ജന്തുവിന്റെ സ്വഭാവത്തെ സൂചിപ്പിക്കുന്ന അതിന്റെ സാധാരണ ഇംഗ്ലീഷ് നാമം സൺഫിഷ് എന്നാണ്. ഡച്ച്-, പോർച്ചുഗീസ്-, ഫ്രഞ്ച്-, കറ്റാലാൻ-, സ്പാനിഷ്-, ഇറ്റാലിയൻ-, റഷ്യൻ-, ഗ്രീക്ക്-, ജർമൻ-എന്നീ ഭാഷകളിൽ പല പേരുകൾ കാണപ്പെടുന്നു. ജർമ്മനിൽ ഈ മത്സ്യം ഷ്വിംമെൻഡർ കോപ്ഫ് അഥവാ സ്വിമ്മിംഗ് ഹെഡ് എന്നറിയപ്പെടുന്നു. പോളിഷ് ഭാഷയിൽ ഇതിനെ സാമോഗ്ലോ എന്ന് വിളിക്കുന്നു. "തല മാത്രം" എന്നാണ് ഇതുകൊണ്ട് അർത്ഥമാക്കുന്നത്. ഇവയ്ക്ക് യഥാർത്ഥ വാൽ ഇല്ല. അതിന്റെ അക്കാഡമിക് നാമത്തിന്റെ ചൈനീസ് പരിഭാഷ ഫാൻ ചായ് യ്യൂ 翻 魚, "ടോപിൽഡ് വീൽ ഫിഷ് " എന്നാണ്. സമുദ്രജല സൺഫിഷിൽ വിവിധ ഉദ്ദീപനങ്ങളുള്ള ബൈനോമിയൽ പര്യായങ്ങളുണ്ട്. ഇത് ആദ്യം പഫർഫിഷ് ജനുസിൽ, ടെട്രാഡോൺ മോള എന്ന പേരിൽ അറിയപ്പെടുന്നു. മോള മോള, മോളോ ട്രക്ട (ഹുഡ്വിങ്കർ സൺഫിഷ്), മോള റാംസായ് എന്നീ മൂന്നുതരം സ്പീഷീസിൽ മോള കാണപ്പെടുന്നു. സമുദ്രത്തിലെ സൺഫിഷ് മോള മോള ജനുസ്സിലെ ഒരു ടൈപ്പ് സ്പീഷീസ് ഇനം ആണ്.
ഓഷ്യൻ സൺഫിഷ് മോള ജീനസിലും മോളിഡേ കുടുംബത്തിലും ഉൾപ്പെട്ടിരിക്കുന്നു. മാസ്തൂറസ്, മോള, റാൻസാനിയ എന്നീ മൂന്നു ജീനസുകൾ ഈ കുടുംബത്തിൽ ഉണ്ട്. ക്വാളിഫയർ ഇല്ലാതെ സാധാരണ നാമം "സൺഫിഷ്" മറൈൻ കുടുംബം മോളിഡേയെ വിവരിക്കാൻ ഉപയോഗിക്കുന്നു. അതുപോലെ ശുദ്ധജല സൺഫിഷുകൾ സെന്ട്രാർക്കിഡേ കുടുംബത്തിലാണെങ്കിലും ഇവ മോളിഡേ കുടുംബവുമായി യാതൊരു ബന്ധവും കാണിക്കുന്നില്ല. മറുവശത്ത്, ഓഷ്യൻ സൺഫിഷും മോളയും ഒരേ കുടുംബത്തിൽ തന്നെയാണ് പ്രതിപാദിച്ചിരിക്കുന്നത്. കുടുംബം മോളിഡെയിൽ, ടെട്രാഡോൺടിഫോംസ്, പഫർഫിഷ്, പോർക്കുപിൻഫിഷ്, ഫയൽഫിഷ് എന്നിവ ഉൾപ്പെടുന്നു. ഈ നിരയിലെ അംഗങ്ങൾക്ക് പൊതുവായുള്ള പല സ്വഭാവങ്ങളും ഇതിൽ പങ്കുവയ്ക്കുന്നു. കൂടിചേർന്ന നാല് പല്ലുകൾ ഉൾപ്പെടെയുള്ള സ്വഭാവസവിശേഷത ഇതിന്റെപേരിന് ഒരു നിര നൽകുകയും (ടെട്ര നാലാമൻ, ഒഡ്രസ്സ് = ദത്ത്, ഫോർമ = ആകൃതി)  ചെയ്യുന്നു. സൺഫിഷ് ഫ്രൈ മുതിർന്ന മോളാസുമായി സമാനത കാണിക്കുന്നു.
പ്ലഗിൻ (കമ്പ്യൂട്ടർ)
നിലവിൽ ഉള്ള ഒരു സോഫ്റ്റ്‌വെയറിന് പുതിയ കഴിവുകൾ നൽകാൻ സഹായിക്കുന്ന സോഫ്റ്റ്‌വെയർ ഭാഗങ്ങളെ ആണ് പ്ലഗിൻ എന്ന് വിളിക്കുന്നത്‌. പ്ലഗിനുകൾ ചേർത്ത് വിപുലീകരിക്കാവുന്ന സോഫ്റ്റ്‌വെയറുകൾക്ക് ഏറ്റവും നല്ല ഉദാഹരണം ആണ് വെബ്‌ ബ്രൌസറുകൾ. ജാവ പ്ലഗിൻ, അഡോബ് ഫ്ലാഷ് പ്ലഗിൻ, സിൽവർ ലൈറ്റ് പ്ലഗിൻ തുടങ്ങിയവ വെബ്‌ ബ്രൌസർ പ്ലഗിനുകൾ ആണ്.
ഉദ്ദേശ്യവും ഉദാഹരണങ്ങളും
ആപ്ലിക്കേഷനുകളുടെ ടൈപ്പുകളും അവ എന്തിനാണ് പ്ലഗ്-ഇന്നുകൾ ഉപയോഗിക്കുന്നത് എന്നതിനെക്കുറിച്ച് വിവരിക്കുന്നു:
പ്ലഗിൻ ചരിത്രം
1970 മുതൽ തന്നെ പ്ലഗിനുകൾ നിലവിലുണ്ടായിരുന്നു. യുനിവാക് 90 സീരിസിൽ പെട്ട മെയിൻ ഫ്രെയിം കംപ്യൂട്ടറുകളിൽ യൂണിസിസ്(Unisys) VS/9 ഓപ്പറേറ്റിംഗ് സിസ്റ്റം റൺ ചെയ്യുകയും, അതിൽ ഉപയോഗിച്ചിരുന്ന ഇഡിടി ടെക്സ്റ്റ് എഡിറ്റർ സോഫ്റ്റ്‌വെയറിൽ മറ്റൊരു സോഫ്റ്റ്‌വെയർ ഓടിക്കുന്നതിനു പറ്റുമായിരുന്നു. അതാണ്‌ ആദ്യത്തെ പ്ലഗിനുകൾ. 1987-ൽ പുറത്തിറങ്ങിയ മാക്കിന്റോഷ് സോഫ്റ്റ്‌വെയറുകൾ ആയ ഹൈപ്പർകാർഡിലും, ക്വാർക്ക് എക്സ്പ്രസ്സിലും പ്ലഗിനുകൾ ചേർത്ത് വിപുലീകരിക്കുവാൻ കഴിയുന്ന സാങ്കേതിക വിദ്യ ഉണ്ടായിരുന്നു. 1988-ൽ ഇറങ്ങിയ ഡിജിറ്റൽ ഡാർക്ക്‌ റൂം എന്നാ സോഫ്റ്റ്‌വെയറിന്റെ ഉപജ്ഞാത്താവായ എഡ ബോംകെ ആണ് ഇത്തരം സോഫ്റ്റ്‌വെയറുകൾക്ക് പ്ലഗിൻ എന്ന പേര് നൽകിയത്. യൂണിവേഴ്സിറ്റി ഓഫ് വാട്ടർലൂ ഫോർട്രാൻ കംപൈലർ ഉപയോഗിച്ചു, ഇത് ഫോർട്രാൻ പ്രോഗ്രാമുകളുടെ ഇൻട്രാക്ടീവ് കംപൈലേഷൻ അനുവദിക്കുന്നതിന് വേണ്ടിയാണ്.
ഫയർ ബ്രീത്ത്‌ പ്ലഗിൻ
മിക്കവാറും എല്ലാ വെബ് ബ്രൌസറുകളിലും പ്രവർത്തിക്കുന്ന ഒരു പ്ലഗിൻ ആണ് ഫയർ ബ്രീത്ത്‌ പ്ലഗിൻ. ഗൂഗിൾ വിഡിയോ, ഫേസ് ബുക്ക്‌ വിഡിയോ തുടങ്ങിയവ ഫയർ ബ്രീത്ത്‌ പ്ലഗിൻ സാങ്കേതികവിദ്യ ഉപയോഗിച്ചാണ് പ്രവർത്തിക്കുന്നത്.
സിൽവിയ ക്വിന്റേല
ഒരു അർജന്റീന സ്വദേശിയായ ഡോക്ടറായിരുന്നു സിൽവിയ ക്വിന്റേല (ജീവിതകാലം: 27 നവംബർ 1948 - സി. ജൂൺ 1977). 1976-83 കളിലെ സൈനിക സ്വേച്ഛാധിപത്യ കാലത്ത് "കാണാതായവരുടെ" ഏറ്റവും അറിയപ്പെടുന്ന ഇരകളിൽ ഒരാളായിരുന്നു അവർ. സൈനിക ഭരണകൂടം അവളെ തടങ്കലിൽ വയ്ക്കുന്ന സമയത്ത്, അവളും കാർഷിക ശാസ്ത്രജ്ഞനായ ഭർത്താവ് ആബേൽ മദാരിയാഗയും അവരുടെ ആദ്യത്തെ കുഞ്ഞിനെ പ്രതീക്ഷിക്കുന്നുണ്ടെന്ന വസ്തുത അവരുടെ കേസിൻ അംഗീകാരം നേടുന്നതിന് കാരണമായി. ക്വിന്റേലയെ കസ്റ്റഡിയിൽ പ്രസവിക്കാൻ രഹസ്യമായി അനുവദിച്ചുവെന്നും പിന്നീട് കൊല്ലപ്പെടുന്നതിനിടയിൽ കുട്ടിയെ ദത്തെടുത്തതാണെന്നും കരുതപ്പെടുന്നു.
ജീവിതവും "തിരോധാനവും"
യൂണിവേഴ്‌സിഡാഡ് ഡി ബ്യൂണസ് അയേഴ്‌സ് സ്‌കൂൾ ഓഫ് മെഡിസിനിൽ വിദ്യാർത്ഥികളായിരുന്ന കാലത്ത് സിൽവിയ ക്വിന്റേലയും ഭാവി ഭർത്താവ് ആബേൽ മദാരിയാഗയും കണ്ടുമുട്ടി. പെറോണിസ്റ്റ് യൂത്തിന്റെ സജീവ അംഗങ്ങൾ എന്ന നിലയിൽ, ഇരുവരും ജുവാൻ പെറോണിന്റെ അനുയായികളായിരുന്നു. അദ്ദേഹത്തിന്റെ ആദ്യ പ്രസിഡൻസിക്ക് ശേഷം മൂന്ന് പതിറ്റാണ്ടിലേറെയായി. ഒരിക്കൽ കൂടി അർജന്റീനയുടെ പ്രസിഡന്റായി. 1974-ൽ പെറോണിന്റെ മരണശേഷം, അദ്ദേഹത്തിന്റെ ഭാര്യ ഇസബെൽ പ്രസിഡന്റായി സ്ഥാനമേറ്റെടുത്തു, 1976-ലെ അട്ടിമറിയിലൂടെ അർജന്റീനിയൻ സൈന്യം അട്ടിമറിച്ചു.
ദൃക്‌സാക്ഷികൾ പറയുന്നതനുസരിച്ച്, സിൽവിയ ക്വിന്റേലയെ ഒരു സൈനിക താവളത്തിൽ പാർപ്പിച്ചു. അവിടെ അവൾ ഒരു ആൺകുഞ്ഞിന് ജന്മം നൽകി. നവജാതശിശുവിനെ അവളിൽ നിന്ന് എടുത്തുകളഞ്ഞു, അവളെ സൈനിക എയർഫീൽഡിലേക്ക് കൊണ്ടുപോയി. അവരുടെ വിധി അജ്ഞാതമായി തുടർന്നു, പക്ഷേ അവിടേക്ക് അയച്ച തടവുകാരെ പലപ്പോഴും നഗ്നരാക്കി, കണ്ണടച്ച്, ചങ്ങലയിട്ട്, "ഡെത്ത് ഫ്ലൈറ്റുകൾ" എന്നറിയപ്പെടുന്ന ചരക്ക് വിമാനങ്ങളിൽ കയറ്റി. രാത്രിയിൽ വിമാനങ്ങൾ അറ്റ്ലാന്റിക് സമുദ്രത്തിന് മുകളിലൂടെ പറക്കുകയും തടവുകാരെ കൂട്ടത്തോടെ മരണത്തിലേക്ക് തള്ളിവിടുകയും ചെയ്യുമായിരുന്നു.
അവലംബം
വർഗ്ഗം:1948-ൽ ജനിച്ചവർ വർഗ്ഗം:1977-ൽ മരിച്ചവർ
മണിയാർ ചെറുകിട ജലവൈദ്യുതപദ്ധതി
Carborundum Universal Ltd (CUMI) കമ്പനിയുടെ കൊച്ചിയിൽ ഫാക്ടറിയിലേക്കുള്ള വൈദ്യുതിയുടെ ആവശ്യാർഥം  ആണ് ഇത് നിർമിച്ചിട്ടുള്ളത്. ഇവിടെ നിർമ്മിക്കുന്ന വൈദ്യുതി KSEB യുടെ ലൈനിലൂടെ കൊച്ചിയിലെ കമ്പനിയിലേക്ക് എത്തിക്കുന്നു
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) മണിയാർ പവർ ഹൗസ്
വൈദ്യുതി ഉത്പാദനം
മണിയാർ ചെറുകിട ജലവൈദ്യുതപദ്ധതിയിൽ 4 മെഗാവാട്ടിന്റെ 3 ടർബൈനുകൾ (Kaplan -type)  ഉപയോഗിച്ച് 12 മെഗാവാട്ട് വൈദ്യുതി ഉത്പാദിപ്പിക്കുന്നു. Kirloskar India ആണ് ജനറേറ്റർ. വാർഷിക ഉൽപ്പാദനം 36 MU ആണ്. 1994 ൽ പദ്ധതി കമ്മീഷൻ ചെയ്തു.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
എഡ്വേർഡ് മായ
എഡ്വേർഡ് മായ (ശരിയായ നാമം എഡ്വേർഡ് മരിയൻ ല്ലിഎ) പ്രശസ്തമായ റോമാനിയൻ ദീജെയും ഗായകനും സംഗീത സംവിധയകനും ആണ് 1986 ജൂൺ 29ന് റൊമാനിയയിലെ ബുക്കാറെസ്റ്റ്ൽ ജനനം
കരിയർ
2006-ൽ മായ പ്രശസ്തരായ റോമാനിയൻ കലാകാരന്മാരായ അക്ക്സെനറ്റ്, വിക ജിഗുലിന, മിഹായ് ട്രൈസ്ടരിഉ തുടങ്ങിയവര്കോപ്പം പ്രവർത്തിച്ചു ഒരു അഭിമുഖത്തിൽ അദേഹം പറഞ്ഞു ആവിടെനിനാണ് അദേഹത്തിന്റെ കരിയറിന്റെ തുടക്കം
2009ൽ അദേഹം തൻറെ ആദ്യ ഗാനം ആയ "സ്ടെരെഒ ലവ്" നിർമിച്ചു റോമാനിയൻ ചാർട്ടിൽ രണ്ടാമതെത്തിയ അ ഗാനം ലോകം മുഴുവൻ ഹിറ്റായ്‌.
മെയ്‌ 13 2011ൽ അദേഹം തൻറെ രണ്ടാമത്തെ ഗാനമായ "ദിസ്‌ ഈസ്‌ മൈ ലൈഫ്" പുറത്തിറക്കി തൻറെ കരിയരിനും മറ്റുള്ള കലാകാരന്മാർക്ക് അവസരം ലഭിക്കാൻ വേണ്ടി അദേഹം മായവിൻ റെക്കോർഡ്സ് എന്ന ലേബലും തുടങ്ങി.
അ വർഷത്തെ ക്രിസ്മസിന് മായ തൻറെ മൂനാമത്തെ ഗാനമായ "ടെസേര്റ്റ് റൈൻ" പുറത്തിരകി അദേഹത്തിന്റെ നാലാമത്തെ ഗാനമായ "മോണോ ഇൻ ലവ്" നവംബർ 29 2012ൽ പുറത്തിരകി
References
വർഗ്ഗം:1986-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
രണ്ടാം ലോക മഹായുദ്ധത്തിന്റെ തെക്ക്-കിഴക്കൻ ഏഷ്യൻ രംഗഭൂമി
ബർമ്മ, സിലോൺ, ഇന്ത്യ, തായ്‌ലാന്റ്, ഫിലിപ്പീൻസ്, ഇന്തോ-ചൈന, മലായ്, സിംഗപ്പൂർ എന്നിവിടങ്ങളിലെ പസഫിക് യുദ്ധത്തിന്റെ സംഘടിത പ്രവർത്തനങ്ങൾക് നൽകിയിരുന്ന പേരാണ് രണ്ടാം ലോക മഹായുദ്ധത്തിന്റെ തെക്ക്-കിഴക്കൻ ഏഷ്യൻ രംഗഭൂമി എന്നത്. യൂറോപ്യൻ കോളനികളിൽ നിന് റബർ, പെട്രോളിയം മുതലായ പ്രകൃതി വിഭവങ്ങൾ പിടിച്ചെടുക്കുന്നതിൽ ഈ രാജ്യങ്ങളെ കീഴടക്കുന്നതിനുള്ള ലക്ഷ്യങ്ങളും ഇതിൽ ഉൾപ്പെട്ടു. 1940 സെപ്റ്റംബറിൽ ജപ്പാനീസ് സാമ്രാജ്യം ഫ്രഞ്ച് ഇന്തോ-ചൈന ആക്രമിച്ചപ്പോൾ ഈ രംഗഭൂമിലെ സംഘർഷം ആരംഭിച്ചു. പേൾ ഹാർബർ ആക്രമണത്തെത്തുടർന്ന് ഒരു പുതിയ തലത്തിലേക്ക് ഇത് ഉയർന്നു. ഹോങ്ക് കോങ്ങ്, ഫിലിപ്പീൻസ്, തായ്ലൻഡ്, സിംഗപ്പൂർ, മലായ് എന്നിവിടങ്ങളിൽ ഒരേസമയം 1941 ഡിസംബർ 7 ന് ആക്രമണങ്ങൾ നടന്നു. 1945 സെപ്റ്റംബർ 9-ന് രംഗഭൂമിലെ പ്രവർത്തനം ഔദ്യോഗികമായി അവസാനിച്ചു.
പ്രാരംഭ ജാപ്പനീസ് വിജയങ്ങൾ
യുദ്ധത്തിന്റെ ആദ്യ പകുതിയിൽ സഖ്യശക്തികൾക് അനേകം വിനാശകരമായ തോൽവി ഏറ്റുവാങ്ങി. രണ്ടു പ്രധാന ബ്രിട്ടീഷ് യുദ്ധക്കപ്പലുകൾ  എച്ച്.എം.സ്. റീപൾസും, എച്ച്.എം.സ്. പ്രിൻസ് ഓഫ് വെയിൽസും 1941 ഡിസംബർ 10 ന് ജപ്പാനീസ് യുദ്ധ വിമാനങ്ങൾ ആക്രമണം നടത്തി മുക്കി. ഈ അധിനിവേശത്തെത്തുടർന്ന് തായ്ലാന്റിലെ സർക്കാർ ഔദ്യോഗികമായി ജപ്പാനുമായി 21 ഡിസംബറിൽ ചേർന്നു. ഡിസംബർ 8 ന് ഹോങ്കോങ്ങിൻ യുദ്ധത്തിൽ ജപ്പാൻ ഹോങ്കോങ്ങിൽ ആക്രമിച്ചു. ഡിസംബർ 25 ന് ഹോങ്കോങ്ങ് ജപ്പാന് മുൻപിൽ കീഴടങ്ങി. ജനുവരിയിൽ ബർമ്മയിലേയും ഡച്ച് ഈസ്റ്റ് ഇൻഡീസിന്റേയും ആക്രമണങ്ങളും മനില കോലാലമ്പൂർ പിടിച്ചെടുകലും കണ്ടു.
ഫ്രഞ്ച് ഇൻഡോനേഷ്യ
1940 സെപ്റ്റംബറിൽ ജപ്പാനീസ് ശക്തികൾ 1941 ജനുവരിയിൽ ഫ്രാൻകോ-തായിൽ ചെയ്‌ത പോലെ ഫ്രഞ്ച് ഇന്തോചൈന ആക്രമണത്തിൽ ഏർപ്പെട്ടിരുന്നു. 1941 ഡിസംബറിലാണ് ആ പ്രദേശം കൂടുതലും ശാന്തമാക്കപ്പെട്ടത്.
രാഘവാനന്ദൻ
കേരളീയനായിരുന്ന ദാർശനിക പണ്ഡിതനും, കവിയും വ്യാഖ്യാതാവും ആയിരുന്നു രാഘവാനന്ദൻ (ജീവിതകാലം: 1250-1325). രവിവർമ്മകുലശേഖരന്റെ സമകാലികനായിരുന്നു ഇദ്ദേഹമെന്നു ഊഹിയ്ക്കുന്നു. ഉത്തരകേരളത്തിലെ പെരിഞ്ചെല്ലൂർ ഗ്രാമത്തിലെ കോക്കുന്നത്തു മനയിലാണ് അദ്ദേഹത്തിന്റെ ജനനം. ഉപനയനത്തിനുശേഷം അനുഷ്ഠിക്കേണ്ട വൈദികകർമ്മങ്ങളും ഗൃഹസ്ഥാശ്രമവും ഉപേക്ഷിച്ച് ചെറുപ്പത്തിൽത്തന്നെ സന്യാസം സ്വീകരിച്ച രാഘവാനന്ദൻ ഗംഗാതീരത്തുള്ള നാഗപുരത്തു താമസിച്ചിരുന്ന കൃഷ്ണാനന്ദന്റെ പ്രധാനശിഷ്യനായി.
അവലംബം
വർഗ്ഗം:സംസ്കൃതകവികൾ വർഗ്ഗം:1250-ൽ ജനിച്ചവർ വർഗ്ഗം:1325-ൽ മരിച്ചവർ വർഗ്ഗം:സംസ്കൃത കവികൾ
രണ്ടാം ലോക മഹായുദ്ധത്തിന്റെ തെക്ക്-കിഴക്കൻ ഏഷ്യൻ രംഗഭൂമി
ജപ്പാനീസ് ഇന്ത്യൻ മഹാസമുദ്ര റെയ്ഡ്
ജപ്പനീസ് ഇന്ത്യൻ മഹാസമുദ്രത്തിലെ റെയ്ഡ് 1942 മാർച്ച് 31 മുതൽ 10 ഏപ്രിൽ 1942 വരെ ഇന്ത്യൻ സമുദ്രത്തിൽ ഇംപീരിയൽ ജാപ്പനീസ് നേവിയുടെ ഫാസ്റ്റ് കാരിയർ സ്ട്രൈക് ഫോഴ്സ് നടത്തിയ പെട്ടെന്നുള്ള നാവിക മുന്നേറ്റമായിരുന്നു.
1942 ൽ മദ്രാസ് സിറ്റി ആക്രമിക്കപ്പെട്ടു. സെന്റ് ജോർജ്ജ് ഫോർട്ടിന് സമീപം ഒറ്റ ബോംബ് പൊട്ടി. ഭൗതികമായ ക്ഷതം വളരെ നിസ്സാരമായിരുന്നു. തുടർന്നുള്ള പൊതുജനങ്ങളുടെ പ്രതികരണം വളരെ പ്രധാനമായിരുന്നു. ജപ്പാനീസ് ബോംബാക്രമണത്തെയും അധിനിവേശത്തെയും ഭീതിയെ തുടർന്ന് നഗരം ഒഴിപ്പിച്ചു. മദ്രാസിൽ നിന്നുള്ള അനേകം സമ്പന്ന കുടുംബങ്ങൾ ഭയം മൂലം മല കയറിപ്പോയി.